Ο γρίφος της δραχμής - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική ΕΚΛΟΓΕΣ Ο γρίφος της δραχμής\n– του Δημήτρη Μάρδα, τέως Αναπληρωτή Υπουργού Οικονομικών.\nΗ συζήτηση για ευρώ ή δραχμή, εύλογα αρχίζει να ξαναφουντώνει παραμονές εκλογών. Αιχμή του δόρατος της άποψης περί επιστροφή στη δραχμή, είναι ένα σύνολο απόψεων, διάσπαρτων σε όλα τα κόμματα, που υποστηρίζουν ότι η επιστροφή στη δραχμή θα φέρει την ανάσταση της Ελληνικής οικονομίας. Τα λάθη και οι παραλείψεις των απόψεών τους έχουν απαντηθεί κατ’ επανάληψη.\nΕδώ αξίζει να σημειωθεί το εξής: Η ένταξη στο ευρώ αποτελεί μια αμετάκλητη επιλογή κάθε κράτους-μέλους. Η Συνθήκη της Λισσαβόνας δεν προβλέπει έξοδο από την ευρωζώνη. Το μόνο που προβλέπει είναι η έξοδος ενός κράτους-μέλους από την Ε.Ε. με δική του πρωτοβουλία (άρθρο 50). Η έξοδος από το ευρώ δεν συνεπάγεται και έξοδο από την Ε.Ε., σύμφωνα με την επικρατούσα άποψη. Μια δεύτερη όμως ανάγνωση της Συνθήκης της Λισσαβόνας, μπορεί να οδηγήσει στη διπλή έξοδο, τόσο από το ευρώ όσο και από την Ε.Ε. Αυτό προκύπτει από έναν συνδυασμό άρθρων της Συνθήκης, και πιο συγκεκριμένα των άρθρων κυρίως του 122, όπως και των άρθρων 50 και 7.\nΜε την επιστροφή στη δραχμή οι αυτονόητες μεταρρυθμίσεις θα εγκαταλειφθούν. Ο βασικός λόγος για την επιστροφή στη δραχμή είναι η αύξηση των δαπανών του κρατικού προϋπολογισμού για να καλυφθούν οι κάθε μορφής ανάγκες. Έτσι θα λειτουργήσει ανεξέλεγκτα ο κρατικός προϋπολογισμός, οδηγώντας σε μια δημοσιονομική χαλάρωση στο όνομα της βελτίωσης της ρευστότητας. Δημοσιονομικά ελλείμματα και πληθωρισμός εύλογα θα αυξήσουν την αβεβαιότητα της ελληνικής οικονομίας, μη παρέχοντας από την άλλη εγγυήσεις για ανάπτυξη και βελτίωση της ανταγωνιστικότητας. Το παρελθόν της φθηνής δραχμής αποδεικνύει τα ανωτέρω.\nΓια όσους γνωρίζουν στοιχειώδη διεθνή μακροοικονομικά, η αβεβαιότητα που επικρατεί σε μια εθνική οικονομία οδηγεί σε προσδοκία μεγάλης υποτίμησης του εθνικού νομίσματος, με αποτέλεσμα να τίθενται σε λειτουργία οι ονομαζόμενες «αυτοεκπληρούμενες προφητείες» και η πραγματική αξία του νομίσματος να κατακρημνίζεται. Έτσι, η αβεβαιότητα ως προς τις προοπτικές της ελληνικής οικονομίας, είναι πολύ μεγάλη.\nΥποστηρίζεται ότι με την επιστροφή στη δραχμή θα έχουμε ανάπτυξη, καθώς το κράτος θα δημιουργεί όσο χρήμα χρειάζεται για τη χρηματοδότηση των επενδύσεων. Από την εμπειρία της δραχμής οδηγούμαστε στο ακόλουθο απτό συμπέρασμα: Ουδέποτε, επί απαξιούμενης δραχμής, λόγω της υφέρπουσας αβεβαιότητας, κατέγραψε η Ελληνική οικονομία ισχυρούς ρυθμούς ανάπτυξης.\nΤόσο η ανάπτυξη όσο και η βελτίωση της ανταγωνιστικής θέσης μιας οικονομίας, και ιδιαίτερα η αύξηση των εξαγωγών, εξαρτώνται αποκλειστικά από ένα σύνολο παραγόντων (παραγωγικότητα, τεχνολογία, ανθρώπινο κεφάλαιο, κ.λπ.), που δεν έχουν σχέση με το νόμισμα. Το νόμισμα απλά καλείται να διορθώσει βραχυχρόνιες ανισορροπίες που παρατηρούνται στις εξωτερικές μας εμπορικές σχέσεις.\nΧώρες ανοικτές σε εισαγωγές, που στηρίχθηκαν στην υποτίμηση του εθνικού νομίσματος, το μόνο που κατάφεραν είναι μέσω του εισαγόμενου πληθωρισμού να μειώσουν το βιοτικό επίπεδο των εργαζόμενων και να μεταφέρουν πλούτο στους κερδοσκόπους και την εγχώρια ολιγαρχία.\n(δημοσιεύτηκε στην “Αυγή”, 30/8/2015).


Νιώθετε συνέχεια κουρασμένοι; Μερικές συμβουλές για να αποφύγετε τη χειμερινή κούραση | Jenny.gr\nΔυσκολεύεστε να σηκωθείτε από το κρεβάτι, νιώθετε ότι είστε συνεχώς κουρασμένοι και βασίζεστε στις γλυκές λιχουδιές για να σας δυναμώσουν;\nΚαθώς η θερμοκρασία πέφτει, όλοι γνωρίζουμε πόσο δύσκολο μπορεί να είναι να σηκωθούμε από το κρεβάτι ένα σκοτεινό πρωινό και να αντιμετωπίσουμε τη λίστα με τις υποχρεώσεις.\nΕάν τον τελευταίο καιρό νιώθετε συνέχεια εξαντλημένοι, οι παρακάτω συμβουλές θα σας βοηθήσουν να αντιμετωπίσετε τη χαμηλή ενέργεια και να ενισχύσετε τη διάθεση και την παραγωγικότητά σας. Εφαρμόστε τις στην πράξη και θα αρχίσετε πολύ γρήγορα να βλέπετε βελτίωση.\nΗ έλλειψη ηλιακού φωτός σημαίνει ότι ο εγκέφαλός σας παράγει περισσότερο μια ορμόνη που ονομάζεται μελατονίνη, η οποία σας προκαλεί υπνηλία.\nΓια να ρυθμίσετε τα επίπεδα μελατονίνης, περάστε όσο περισσότερο χρόνο μπορείτε σε εξωτερικούς χώρους στο φως της ημέρας – βεβαιωθείτε ότι τα στόρια είναι ανοιχτά αν κάθεστε κοντά σε ένα παράθυρο ενώ εργάζεστε.\nΌσο ακόμα κάνει κρύο αναζητάμε περισσότερες αμυλούχες τροφές, όπως ζυμαρικά, πατάτες και ψωμί, για να χορτάσουμε. Ωστόσο, θα έχετε περισσότερη ενέργεια εάν συμπεριλάβετε πολλά φρούτα και λαχανικά στα γεύματά σας.\nΕίναι επίσης σημαντικό να λαμβάνετε περισσότερη βιταμίνη D στη διατροφή σας, καθώς το σώμα μας δεν είναι σε θέση να δημιουργήσει αρκετή ποσότητα αυτή την εποχή του χρόνου. Οι τροφές που είναι πλούσιες σε βιταμίνη D είναι τα λιπαρά ψάρια και τα εμπλουτισμένα τρόφιμα, όπως τα δημητριακά πρωινού. Ένας άλλος καλός τρόπος για να εισαγάγετε περισσότερη βιταμίνη D στη διατροφή σας είναι να παίρνετε ένα καθημερινό συμπλήρωμα.\nΌταν είστε κουρασμένοι και έχετε έλλειψη ενέργειας, πιθανώς το τελευταίο πράγμα που θέλετε να κάνετε είναι να βγείτε έξω στο κρύο. Αλλά μπορεί να εκπλαγείτε από το πόσο ενεργητικοί θα νιώσετε αφού συμμετάσχετε σε κάποιο είδος σωματικής δραστηριότητας. Εάν έχει πολύ κρύο έξω ή δεν σας αρέσει να τρέχετε στο σκοτάδι, προσπαθήστε να μεταφέρετε τις προπονήσεις σας σε εσωτερικούς χώρους.\nΟ επαρκής ύπνος είναι ζωτικής σημασίας για την καταπολέμηση της κούρασης. Επιδιώξτε να κοιμάστε περίπου 8 ώρες κάθε βράδυ και προσπαθήστε να πηγαίνετε για ύπνο και να σηκώνεστε την ίδια ώρα κάθε μέρα. Βεβαιωθείτε ότι η κρεβατοκάμαρά σας, σας βοηθά να αισθάνεστε χαλαροί: καθαρίστε την ακαταστασία και απενεργοποιήστε το τηλέφωνο και την τηλεόραση.\nΑισθάνεστε πιεσμένοι μέσα στην ημέρα; Αν ναι, αυτή η πίεση που νιώθετε μπορεί να συμβάλλει στη συνεχόμενη κούραση.\nΑν και δεν υπάρχει γρήγορη λύση για το άγχος, υπάρχουν μερικά απλά πράγματα που μπορείτε να κάνετε για να το μειώσετε. Πολλοί άνθρωποι βρίσκουν ότι η προσθήκη διαλογισμού, γιόγκα, ασκήσεων αναπνοής ή τεχνικών ενσυνειδητότητας τους βοηθά να ηρεμήσουν και να αισθάνονται πιο χαλαροί και ανανεωμένοι.\nΚΟΥΡΑΣΗ ΥΠΝΟΣ ΓΙΑΤΙ ΝΙΩΘΩ ΚΟΥΡΑΣΜΕΝΟΣ


Ibrahim Ibn Saîd al-Sahlì | Lexilogia Forums\nIbrahim Ibn Saîd al-Sahlì\nΠώς να μεταγράψω στα ελληνικά το όνομα του Ibrahim Ibn Saîd al-Sahlì;\nΙμπραΐμ Ιμπν Σαΐντ αλ-Σάχλι, θα έλεγα.\nΟ προβληματισμός είναι για τον Ibrâhim. Το καθιερωμένο «Ιμπραήμ» ή το απλουστευμένο «Ιμπραΐμ» ή το ακριβέστερο «Ιμπραχίμ»;\nΙμπραχίμ Ιμπν Σαΐντ αλ-Σαχλί\n(με μέθοδο Μήτσου)\nΙμπραήμ, για να έχει μια χροιά παλαιότητας. Ιμπραήμ Ιμπν Σαΐντ αλ Σαλί.\nΝαι, το Ιμπραήμ δεν μου πήγαινε αλλά και δεν πήγε το μυαλό μου στον Ιμπραχίμ. Θα επιμείνω όμως στον τονισμό αλ-Σάχλι (για καιρό παρατόνιζα κι εγώ αυτού του είδους τα παρωνύμια).\nΕγώ απλώς περνούσα και ήθελα να δείξω ότι δεν πέφτει πολύ έξω η μέθοδος Μήτσου.\nΤα μηνύματα πέφτουν σαν το χαλάζι και το ένα διακύβευμα διαδέχεται το άλλο. Δεν μπόρεσα να βρω το όνομα του χαρτογράφου στα αραβικά, βρήκα όμως έναν συνονόματό του ποδοσφαιριστή και τείνω να υποθέσω ότι και το Ibrahim και το Sahli (السهلي) γράφονται με το ίδιο -χ-, το ένα εκ των τριών που διαθέτουν τα αραβικά και το πιο αχνό. Όσο αχνό και να είναι όμως δεν παύει να προφέρεται, οπότε θα προτιμήσω τον Ιμπραχίμ αλ-Σάχλι (ας-Σάχλι αν θέλουμε να είμαστε ακόμα κοντύτερα στην ορίτζιναλ προφορά).\nΝομίζω ότι το «ας-» πρέπει να συνοδεύεται και από εξήγηση ότι είναι το άρθρο αλ- που γίνεται ας- λόγω του επόμενου σ-. Το ερώτημα είναι: Γιατί στα αγγλικά έχουμε και τις δύο μορφές του άρθρου στο ίδιο όνομα; Στα ελληνικά τι προτιμούν συνήθως οι μεταγραφές;\nΥπάρχουν διάφορες καθιερωμένες μέθοδοι μεταγραφής των αραβικών, αλλά μπορούν ίσως να συνοψιστούν στις εξής δύο: η μία προσπαθεί να αποδώσει την προφορά (π.χ. as-Sahli) και η άλλη περισσότερο τη γραφή, με το σκεπτικό ότι όποιος δεν ξέρει διευκολύνεται και όποιος ξέρει καταλαβαίνει (οπότε al-Sahli). Σε πιο σύνθετες προτάσεις είναι εμφανέστερο, γιατί ο πρώτος τρόπος θα μεταγράψει τις πτώσεις των ουσιαστικών ενώ ο δεύτερος όχι: για παράδειγμα, ο τίτλος ενός διάσημου έργου του οθωμανού Κιατίπ Τσελεμπή (αυτό μου ήρθε στο μυαλό) με τον πρώτο τρόπο είναι Kashfu ẕ-ẕunūn ʿan asāmī l-kutūb wa l-funūn και με τον δεύτερο Kashf al-ẕunūn ʿan asāmī al-kutūb wa al-funūn. Το -u της πρώτης λέξης είναι η κατάληξη ονομαστικής, και αφομοιώνει ας πούμε τον πρώτο φθόγγο του άρθρου (που "εξαφανίζεται"), ενώ ο δεύτερος τρέπεται στο ẕ. Με αραβικούς χαρακτήρες όμως, ο δεύτερος τρόπος είναι ας πούμε ακριβέστερος.\nΝα πώς βγάζουμε ξίγκι από μια απλή ερώτηση!\nإبراهيم بن سعيدلسهلي\nAstrolabe maghrébin portant le nom de Ibrahim ibn Sa‘îd al-Sahlî\nΩς προς τον τονισμό του Sahli, δεν δικαιούμαι να έχω αντίρρηση. Σκέφτομαι μόνο ότι, αφού δεν σημειώνουμε γραπτά τον φθόγγο H στο Ibrahim, μήπως να μην τον σημειώναμε και στο Sahli;\nΗ αλήθεια είναι ότι, αφού (όπως μόλις επιβεβαίωσες) πρόκειται για τον ίδιο φθόγγο, θα πρέπει ή να μπει και στα δύο ή καθόλου. Προσωπικά επειδή θα ήθελα να διατηρήσω κάτι από τη φενάκη της αντιστρεψιμότητας θα τον κράταγα (Ιμπραχίμ, Σάχλι).\nΣας ευχαριστώ πάρα πολύ! Ναι κι εμένα οι προβληματισμοί μου ήταν κυρίως Ιμπραήμ ή Ιμπραχίμ (λέω να κρατήσω το Ιμπραχίμ) και πού τονίζεται το Σάχλι. Δεν σκέφτηκα το ζήτημα ας/αλ για το άρθρο (λέω να κρατήσω το αλ). Τα πεζά/κεφαλαία στο ιμπν και στο αλ καθώς και την παύλα στο αλ θα τα πούμε αργότερα, που λέει και το ανέκδοτο. Μαρίνο, δεν ξέρω αν απλώς κράτησες το φορμάτ του πρωτοτύπου ή αν ήταν συνειδητές οι επιλογές σου.\nΑναρωτιέμαι επίσης, κουβέντα να γίνεται, αφού ο τόνος πάει στην πρώτη συλλαβή του Σάχλι, γιατί οι Ισπανοί στο βιβλίο που έχω του βάζουν τόνο στη λήγουσα; Υποθέτω μάλλον κατά λάθος. Ίσως κάπου έγινε τυπογραφικό λάθος με αυτό το αξάν σιρκονφλέξ που βλέπω στο λινκ του Εαρίωνα (το οποίο υποθέτω μπαίνει επειδή η λήγουσα είναι μακρά) ή παρασύρθηκαν απλώς από το ي στη λήγουσα.\nΒασικά πήγα με το φορμάτ του πρωτότυπου. Αν το σκεφτόμουν, θα έλεγα ότι θα βάλω το ιμπν (="γιος του ...") με κεφαλαία μόνον όταν έχει καθιερωθεί ως συστατικό στοιχείο του ονόματος (Ιμπν Χαλντούν, Ιμπν Ταϊμίγια, Ιμπν Αράμπι) ενώ το αλ, νομίζω, θα το κρατήσω πάντα με πεζά (θαρρώ η διεθνής πρακτική δεν είναι ενιαία εδώ, δηλ. ο αλ-Γαζάλι π.χ., ενώ έχει καθιερωθεί να αναφέρεται με το άρθρο (ποτέ σκέτο Γαζάλι), γράφεται από άλλους al-Ghazali και από άλλους Al-Ghazali). Έχω την αίσθηση ότι προσωπικότητες του καιρού μας αραβικής καταγωγής που δραστηριοποιούνται στον αγγλόφωνο (τουλάχιστον) κόσμο προτιμούν το κεφαλαίο (π.χ. αυτός).\nΓια τον τονισμό δεν θα βάλω το χέρι μου στη φωτιά, μιας και στα ελάχιστα αραβικά μου είναι αυτοδίδακτος, αλλά νομίζω ότι κανονικά πάει στην παραλήγουσα. Οι τονισμοί στη λήγουσα πρέπει να είναι επιρροή από γαλλικά, μπορεί όμως και από τα περσικά.\nΕυχαριστώ και πάλι! Εγώ ξέρω σχεδόν τίποτε από αραβικά. Απλώς είδα στο Σαχλι το μακρό ي στο τέλος και μου φαινόταν λογικό να τονίζεται εκεί. Για να λες όμως ότι πάει παραλήγουσα, κάποιον λόγο θα έχεις. Το έβαλα και στο forvo να δούμε τι θα προκύψει.\nΓια να δούμε, λες να κάνω τόσο λάθος;\nΕαρίωνα, έφαγες το άλιφ στο "αλ" ή είναι ιδέα μου; السهلي\nΌχι, δεν είναι ιδέα σου. Φταίει το καταραμένο «επί τα λαιά» της αραβικής γραφής που με μπερδεύει και δεν μπορώ να κάνω καλή κοπιπαστιά.\nΔίκιο είχες, είναι Σάχλι.\n(Για την ακρίβεια, αυτό που ακούω είναι Ιμπραχίμ Μπενσαΐντ Ασάχλι).


Αριστεία μαθητών & Χοροί στο Ευηνοχώρι - Αιχμή News\nΑριστεία μαθητών & Χοροί στο Ευηνοχώρι\nΤο Χοροστάσι με την καθοδήγηση της κ. Κανιού συμπληρώνει 21 χρόνια παρουσίας στο Ευηνοχώρι έχοντας γαλουχήσει εκατοντάδες παιδιά στην παράδοση μέσα από τον χορό και φυσικά όλα αυτά τα χρόνια μας έχει χαρίσει μαγικές χορευτικές βραδιές προβάλλοντας το Ευηνοχώρι.\nΟ πρόεδρος του συλλόγου κ. Σπύρος Ζαρκάδας ευχαρίστησε τους συγχωριανούς για την συμπαράσταση και την παρουσία τους και τόνισε πως στόχος είναι να κάνουμε το χωριό μας και εφέτος κέντρο πολιτιστικής αναφοράς. Ευχαρίστησε την Δημοτική Αρχή, το Πνευματικό Κέντρο και την Τοπική Κοινότητα για την συνεργασία σε όλη την θητεία και στον νεοεκλεγέντα δήμαρχο κ. Κώστα Λύρο, που παρευρέθηκε στην εκδήλωση, καλή επιτυχία στο έργο του προς όφελος των συνδημοτών μας.\nΜετά από την απονομή των αριστείων στους επιτυχόντες χαιρετισμό απεύθυνε ο νεοεκλεγέντας δήμαρχος Ι.Π Μεσολογγίου κ. Κώστας Λύρος, ευχαρίστησε τους συλλόγους για την εξαιρετική εκδήλωση και υποσχέθηκε κάθε βοήθεια από την νέα δημοτική αρχή για την ανάδειξη της πολιτιστικής κληρονομιάς του χωριού μας.\nΧαιρετισμό απεύθυνε ο πρόεδρος της Τοπικής Κοινότητος Ευηνοχωρίου κ. Νικόλαος Ψεύτης που έδωσε συγχαρητήρια στο Χοροστάσι και στην Αρχαία Καλυδώνα και τόνισε την ανάγκη να γίνονται τέτοιες εκδηλώσεις γιατί αναβαθμίζεται πιο πολύ το χωριό μας, ενώ ευχαρίστησε τους κατοίκους για την συνεργασία που είχαν τα εννέα χρόνια που θήτευσε ως πρόεδρος της κοινότητας Ευηνοχωρίου.\nΧαιρετισμό επίσης απεύθυνε και η αντιπρόεδρος του Π.Κ Μεσολογγίου κ. Σόφη Λαναρά που ευχαρίστησε τον σύλλογο για την συνεργασία και ευχήθηκε καλό καλοκαίρι σε όλους.\nΠαραβρέθηκαν επίσης ο αντιδήμαρχος έργων κ. Καραπαπάς Γεώργιος, ο αντιδήμαρχος οικονομικών κ. Καρβέλης Σπύρος, ο πρόεδρος κοινωφελούς επιχείρησης Ι.Π Μεσολογγίου κ. Σκαρμούτσος Αναστάσιος, η αντιπρόεδρος του Πνευματικού Κέντρου Μεσολογγίου κ. Σόφη Λαναρά, ο πρόεδρος της Δ.Ε.Υ.Α.Μ κ. Γεώργιος Κοντογιάννης και ο διευθυντής του Δημοτικού σχολείου Αραχωβίτης Παύλος,, δάσκαλοι, καθηγητές και εκπρόσωποι συλλόγων.


Επιμένουν στον Θανέλλα στην «Προό» - Onsports.gr\nOnsports Team\t12 Φεβρουαρίου 2012, 01:34\nΕπιμένουν στον Θανέλλα στην «Προό»\nΕπαναπροσέγγιση στον Φώτη Θανέλλα έκαναν οι διοικούντες την Προοδευτική, προκειμένου να αναλάβει την τεχνική ηγεσία της ομάδας.\nΟ τεχνικός του Αχαρναϊκού δεν έχει δώσει ακόμη την απάντησή του, κάτι που αναμένεται, ωστόσο, να κάνει τις προσεχείς ημέρες.\nΣτο μεταξύ, ευχαριστήρια ανακοίνωση στον χρηματοδότη της ομάδας του Κορυδαλλού, Αργύρη Τσαουσάκη, εξέδωσαν οι παίκτες, που υπογράφεται από τους αρχηγούς Γρίβα, Κουμεντάκο, Χατζηγεωργαλή και Καλαϊτζίδη:\n«Εκ μέρους των ποδοσφαιριστών οι αρχηγοί της ομάδας θέλουν να εκφράσουν την αμέριστη ευγνωμοσύνη τους στον κ. Τσαουσάκη. Αυτός ο άνθρωπος μειώνει τις ανασφάλειές μας, έχει δείξει εμπράκτως ότι είναι στο πλευρό μας και ευελπιστούμε να τον έχουμε κοντά μας και στο μέλλον. Ακόμα, ευχαριστούμε τον κ. Σαράντο για τη μέχρι τώρα βοήθειά του».


4 Post By dragonomicon\nThread: The Greeks\nΚαλησπέρες και απο εμένα, καινούργιος στο φόρουμ αλλά όχι στο παιχνίδι . Είμαι από τους πιό παλαιούς παίχτες του Τop με αρκετές επιτυχίες στο παλμαρέ μου, μια εξ αυτών τη βλέπετε άλλωστε και στην εικόνα πιο πάνω. Ξεκίνησα με τον Ολυμπιακό όπως μπορείτε να δείτε και κατόπιν ανέλαβα τους Dragons. Οταν ακόμα υπήρχε το διακαίωμα να αναλάβεις άλλον σύλλογο από άλλη χώρα, χωρίς να θέλει όπως τώρα να πάς στο 50λβλ αν δεν απατώμαι, μετακόμισα στη γείτονα χώρα την τουρκία. Εκεί λοιπόν για σπάσιμο νεύρων έφτιαξα τους Ελληνες.... Οπου και ξαναπήρα τα κουμπούρια μου μετά απο 3-4 χρόνια απουσίας απο το παιχνίδι. Η σημερινή λοιπόν ομάδα μου ειναι αυτή: με σύστημα λιγάκι ανορθόδοξο αλλά πολύ πολύ αποτελεσματικό....... .\nΕπίσης μαζί με άλλους αξιόλογους παίχτες Ελληνες συμμετέχω στην ομοσπονδία HELLAS η οποία και διαπρέπει κατά τη γνώμη μου. Αυτή τη χρονιά θα γίνουμε χρυσή 3 και πάει λέγοντας.... Πάρτε μια γεύση και απο την ομοσπονδία.: .\nΚαι μιας και γνωριστήκαμε θέλω να σας δείξω κάτι. Βλέπω πολλά βιντεάκια που βάζουν αγώνες με το μουρίνιο αλλά ποτέ κανείς τους δεν τον έχει νικήσει. Τουλάχιστο στα ίσα, εγώ λοιπόν κατάφερα να τον κερδίσω με το συστηματάκι που σας έδειξα παραπάνω όταν είχα τους Dragons. Οταν λοιπόν τον κέρδισα περίμενα κάτι να γίνει στο παιχνίδι, να μου δώσει κάτι ρε παιδί μου μια επιβράβευση. ΔΕΝ ΕΓΙΝΕ ΤΙΠΟΤΑ. Και όχι μόνο δεν έγινε τίποτα αλλά και οι πόντοι που πήρα ήταν πόντοι φυσιολογικού παιχνιδιού και τίποτα παραπάνω. Γι αυτό μην προσπαθείτε τσάμπα όσοι δεν τον έχετε κερδίσει... δεν χάνετε τίποτα..... .\nΑυτή τη χρονιά έκανα κάτι που δεν είχα ξανακάνει και περιμένω τώρα την επόμενη σεζόν να δώ τους καρπούς του επιχειρήματός μου. Εφτιαξα 2 ομάδες μια βασική και μια αναπληρωματική και έμεινα στην ίδια κατηγορία (ηθελημένα)προκειμένου την επόμενη σεζόν να μη χρειαστεί να αλλάξω παίχτες και στο τέλος της σεζόν όταν προβιβαστώ, να ξεκινήσουν όλοι σαν κυνηγοί ήδη και όχι με μείον 20% στο κεφάλι όπως γίνεται σε κάθε προβιβασμό. Θα σας ενημερώσω σχετικά με την έναρξη του επόμενου πρωταθλήματος.\nLast edited by dragonomicon; 11-11-2016 at 11:49 PM.\nΆψογη η παρουσίαση σου και φοβερή εμφάνιση (στολές-έμβλημα).\nΟταν λοιπόν τον κέρδισα περίμενα κάτι να γίνει στο παιχνίδι, να μου δώσει κάτι ρε παιδί μου μια επιβράβευση. ΔΕΝ ΕΓΙΝΕ ΤΙΠΟΤΑ.\nπαλιά είχαν γίνει 1-2 διαγωνισμοί με βραβείο, αν κερδίσεις τον Μουρίνιο.\nΟταν ακόμα υπήρχε το διακαίωμα να αναλάβεις άλλον σύλλογο από άλλη χώρα, χωρίς να θέλει όπως τώρα να πάς στο 50λβλ\nLv100 είναι, απλά ουσιαστικά είναι απενεργοποιημένο τώρα\nμετακόμισα στη γείτονα χώρα την τουρκία\nνα προσέχεις τους σεισμούς, τις βόμβες και τον Ερντογάν χαχα\nΑλήθεια, πόσο καιρό έχεις εκεί ? Διαβασα ότι υπήρχε μια προσφορά στο Τ11, σε καπάκια CocaCola , κάτι τέτοιο, έδινε τοκεν ή βαλιτσάκια. Το πρόλαβες ?\nέμεινα στην ίδια κατηγορία (ηθελημένα)προκειμένου την επόμενη σεζόν να μη χρειαστεί να αλλάξω παίχτες\nυπάρχει ένα "παραθυράκι" τώρα, αν κερδίσεις το CH.L. ή το S.L. , παίζεις αυτόματα στο επόμενο άσχετα αν έμεινες σεζον.\nΔύσκολο αλλά ενδιαφέρον.\nΔεν είχα ακούσει κάτι για επιβραβεύσεις σχετικά με το θέμα, απλά να ξέρετε οτι υπάρχει και κάποιος Ελληνας, φαντάζομαι και άλλοι, που τον κέρδισε με αποδείξεις. Δεν πολυδιάβαζα φόρουμ και δεν ασχολιόμουν σχεδόν με τίποτα άλλο εκτός απο το να κερδίζω ότι έβρισκα μπροστά μου..... Στην Τουρκία ανέλαβα ένα σύλλογο νομίζω κοντά στο 2013-14 κάπου εκεί...\nΟσο αφορά το τελευταίο, βγήκα απ όλες τις διοργανώσεις έξω και έφτιαξα 2 ομάδες η μία καλή με προοπτικές και η άλλη απλά για να κάνει τη βρωμοδουλειά του πρωταθλήματος. Την καλή μου την προπονώ κάθε μέρα και τις κάνω φιλικά και την έχω έτοιμη κάθε Παρασκευή για τις ομοσπονδίες. Την άλλη την έχω για να χάνει στο πρωτάθλημα προκειμένου να μείνω στην κατηγορία. Μη νομίζεις οτι είναι εύκολο να χάσεις...... Αν δεν αντικαταστήσεις τον τερματοφύλακά σου με άλλο παίχτη δύσκολα χάνεις, αν η ομάδα σου είναι καλή έτσι!!! Αν είναι για τα μπάζα χάνεις όπως και να έχει. Αυτή τη στιγμή λοιπόν έχω 2 ομάδες σχεδόν ισάξιες, και λέω σχεδόν γιατί η δεύτερη αν την βάλω σε σωστό σχηματισμό στο γήπεδο ρίχνει 6-9 γκόλ.... και ας είναι δεύτερη, για την πρώτη δεν μιλάω.... εκεί είναι πιο σκληρά τα πράματα. Αυτό που ευχαριστήθηκα στο φετινό πρωτάθλημα ήταν οτι όποτε γούσταρα έριχνα 9ρες. Φαντάσου οτι είμαι η καλύτερη ομάδα στην επίθεση.....και η χειρότερη στην άμυνα(αναγκαστικά) κοίτα να γελάσεις... .\nΑν έκανα το λάθος και την έβαζα και σε σωστές θέσεις τότε θα έπαιρνα πρωτάθλημα.........!!!!!!! Ξέρεις τι είναι να πηγαίνεις στην έδρα του πρώτου να του ρίχνεις 4 και να του στερείς την πρωτιά? Μεγάλη φάση.... Τέλοσπάντων σήμερα έχουμε και τον τελικό στις ομοσπονδίες που θα τον πάρουμε και αυτόν και θα μαζέψουμε πόντους για τη χρυσή 2. Βλέπεις τώρα που θα γίνουμε χρυσή 3 πέφτουν 20% οι πόντοι μας και πρέπει να σηκωθούμε όσο πιο ψηλά γίνεται.


elefterifoni: Πολίτες απέκλεισαν το λιμάνι της Ηγουμενίτσας\nΠολίτες απέκλεισαν το λιμάνι της Ηγουμενίτσας\nΠρωινό ραντεβού στο λιμάνι της Ηγουμενίτσας έδωσαν οι πολίτες, ο δήμος και οι φορείς της περιοχής, οι οποίοι προχώρησαν σε τετράωρο αποκλεισμό. Από τις 7 έως τις 11 το πρωί οι συγκεντρωμένοι παρέμειναν στο σημείο, σε μια προειδοποιητική πρώτη διαμαρτυρία για το πρόβλημα που έχει δημιουργηθεί από τους εκατοντάδες λαθρομετανάστες που βρίσκονται στην περιοχή.\nΜε τον αποκλεισμό, δεν επετράπη η είσοδος και η έξοδος από το λιμάνι σε κανένα αυτοκίνητο.\nΟ δήμαρχος της Ηγουμενίτσας, Γιώργος Κάτσινος προειδοποίησε πως θα προχωρήσουν σε πιο δυναμικές κινητοποιήσεις. «Σε καμιά περίπτωση δεν πρόκειται για κίνηση ρατσισμού κατά αυτών των απεγνωσμένων ανθρώπων. Κατάφεραν να καταστρέψουν την ηρεμία της περιοχής, να εξαφανίσουν το αίσθημα ασφάλειας των κατοίκων, να δημιουργήσουν σοβαρά προβλήματα, που καθημερινά οξύνονται και δεν ξέρουμε ποια θα είναι η κατάληξή τους. Τη λύση πρέπει να τη δώσει η κυβέρνηση. Έχουμε καλέσει κατ’ επανάληψη των αρμόδιο υπουργό κ. Παπουτσή να έλθει στην Ηγουμενίτσα, να δει από κοντά το πρόβλημα και από κοινού να προωθήσουμε λύσεις. Δεν μπορεί αν συνεχιστεί αυτή η κατάσταση...» ανέφερε χαρακτηριστικά.\nΣυμπαραστάτες των κατοίκων της περιοχής εμφανίσθηκαν και οι οδηγοί των φορτηγών, οι οποίοι αντιμετωπίζουν πολλά και σοβαρά προβλήματα με τους λαθρομετανάστες, ενώ αρκετοί συνάδελφοί τους βρίσκονται αντιμέτωποι με τη Δικαιοσύνη, όταν εντοπίστηκαν στα αυτοκίνητά τους λαθρομετανάστες, που είχαν μπει κρυφά ανάμεσα στα εμπορεύματα που μετέφεραν.


Η εταιρεία :: Pelmasoft\nΗ Pelmasoft είναι μια εταιρίας εμπορίας και έρευνας στον χώρο της εμβιομηχανικής. Οι αισθητήρες και τα συστήματα της Pelmasoft χρησιμοποιούνται σε μια πάντα αναπτυσσόμενη σειρά σημαντικών εφαρμογών στη βιομηχανία & στην ιατρική.\nΗ ομάδα μας αποτελείται από έναν ιδιαίτερα ικανό αριθμό μηχανικών σχεδιαστών, μηχανικών λογισμικού, και ηλεκτρολόγων μηχανικών έχει ένα αποδεδειγμένο αρχείο διαδρομής των εξαιρετικών αποτελεσμάτων σε προκλητικά περιβάλλοντα. Η σειρά προϊόντων μας από τους απλούς αισθητήρες δύναμης & πίεσης έως και τα ιδιαίτερα και ευαίσθητα & σύνθετα συστήματα μέτρησης και πίεσης.\nΤα συστήματα της Pelmasoft αποτελούνται από υλικό αποκτήσεων στοιχείων, βασισμένο στο λογισμικό ανάλυσης της Microsoft Windows με τους αισθητήρες επίδειξης, πίεσης & δύναμης αποκτήσεων στοιχείων, και τις προαιρετικές ενισχύσεις βαθμολόγησης.\nH Pelmasoft έχει αναπτύξει μια ευρεία σειρά μοναδικών διαμορφώσεων συστημάτων και αισθητήρων, που λύνουν ένα πλήθος προβλημάτων αντίληψης δύναμης και μέτρησης πίεσης. Τα συστήματά μας είναι εύκαμπτα και σε θέση να επεκταθούν, ανάλογα με τις συνεχώς μεταβαλλόμενες ανάγκες των πελατών μας.\nΗ φιλοσοφία της Pelmasoft μπορεί να παράσχει και να δημιουργεί ιδιαίτερα οικονομικές αποδοτικές βελτίωσης, για να ενισχύσει και να επεκτείνει τη χρησιμοποίηση των προϊόντων μας από τους πελάτες μας.\nΗ Pelmasoft έχει ενσωματώσει επιτυχώς την τεχνολογία μας στα προϊόντα Oem και συνεχίζει να αναπτύσσει τους αισθητήρες και τα συστήματα που γίνονται γρήγορα πρότυπα βιομηχανίας.


GEO, την Κυριακή με ΤΟ ΒΗΜΑ\nΦΥΣΗ: Κερκίνη, ο παράδεισος των πουλιών.\nΠουθενά αλλού σε Ευρώπη και Μέση Ανατολή δεν είναι πιο εύκολη η παρατήρηση των πουλιών σε υδροβιότοπους απ’ ότι στη λίμνη Κερκίνη. Δεκάδες είδη μεταναστευτικών πουλιών την επισκέπτονται αυτή την περίοδο, και οι παρατηρητές μπορούν να τα μελετήσουν από κοντά.\nΟΙΚΟΛΟΓΙΑ: Η μυρωδιά της θάλασσας. Ο ωκεανός ελκύει το δικό του φάσμα διαφορετικών μυρωδιών. Και καθένα από αυτά τα αρώματα αποκαλύπτει εκπληκτικά πράγματα για το τι συμβαίνει κάτω από την επιφάνεια.\nΑΓΡΙΑ ΖΩΗ: Το κάλεσμα της ζούγκλας\nΣχετικά άρθρα Μίκης Θεοδωράκης: CD: Μπαλάντες, Βιβλίο: Αξιος εστί, Geo & Bημαgazino την Κυριακή με ΤΟ ΒΗΜΑ Με «ΤΟ ΒΗΜΑ της Κυριακής» το πρώτο επετειακό τεύχος των μαθητικών εφημερίδων


Η Ένωση λειτουργεί χωρίς εγκεκριμένο προϋπολογισμό και απολογισμό και με ουδεμία ενημέρωση για τα οικονομικά και τα αποθεματικά της, την διαχείριση των ιδρυμάτων, τις δήθεν χορηγίες και τις οφειλές εκατομμυρίων από τρίτους. Το κρίσιμο μέγεθος με το πρόστιμο 170.000 ευρώ, που έχει επιβληθεί για τον τρόπο που έγιναν σεμινάρια για ανέργους, αποτελεί μια υπόθεση που επιδιώκουν κάποιοι να συγκαλύψουν!…Όπως και άλλα που αφορούν το αγγελιόσημο.\n2.Η βιομηχανία… «ψηφοφοριών» δια περιφοράς στην οποία επιδίδεται με πάθος η προεδρική πτέρυγα, δεν προβλέπεται από καμία διάταξη νόμου ή του καταστατικού. Είναι προφανές ότι αποσκοπεί στον αποκλεισμό μελών του ΔΣ την κατάργηση της καταγραφής απόψεων θέσεων , τον αποκλεισμό κάθε συζήτησης, τον εξοβελισμό της ελευθερία βούλησης και τις προκατασκευασμένες διαδικασίες και αποφάσεις για λόγους που εξυπηρετούν την πλειοψηφία. Έχει επιλεγεί ως μέθοδος που επιχειρεί να καθιερώσει την εκτροπή ως δήθεν κανόνα δικαίου!…Αυτό ισχύει δυστυχώς και για τα ιδρύματα της ΕΣΗΕΑ.\nΗ συστηματική έκδοση δελτίων τύπου δεν εκφράζουν αποφάσεις του ΔΣ και ως εκ τούτου είναι ανυπόστατα με ότι αυτό συνεπάγεται, αφού εξυπηρετούν αποκλειστικά και μόνο επικοινωνιακά παιχνίδια που παραπλανούν τον κλάδο και την κοινή γνώμη.\nΗ απαγόρευση από την πλειοψηφία ενημέρωσης των μελών του ΔΣ και του Μικτού Συμβουλίου για τα υπομνήματα τις θέσεις, τις καταγγελίες των μελών του ΔΣ αποτελούν μία ακόμη ενέργεια λογοκρισίας, την οποία με απόφαση παρόντων στο προηγούμενο ΔΣ θελήσατε να νομιμοποιήσετε.\nΠραγματοποιούνται μυστικές συναντήσεις και συσκέψεις με διάφορους παράγοντες και επικρατούν μεθοδεύσεις σε βάρος των δικαιωμάτων των συναδέλφων στις εφημερίδες, στην ΕΡΤ, στο ΑΠΕ, στη ΓΓ Ενημέρωσης, στα δημοτικά ραδιόφωνα.\nΟι συνάδελφοι έχουν μείνει δίχως ΣΣΕ και έχουν παραδοθεί με ευθύνη της πλειοψηφίας σε προσωπικές συμβάσεις ντροπής, που υπαγορεύει η εργοδοτική αυθαιρεσία. Συνεχίζονται οι απολύσεις, οφείλονται δεδουλευμένες αποδοχές μηνών και τα «φέσια» στα Ταμεία αποτελούν μια επικίνδυνη κατάσταση.\n7.Η τελευταία ΚΥΑ για τους δημοσιογράφους στο Δημόσιο έχει οδηγήσει σε νέες μεγάλες περικοπές μισθών. Σε αρκετές περιπτώσεις οι συνάδελφοι χάνουν ήδη μέχρι και ένα ολόκληρο μισθό!…\nΗ καινούργια επέλαση σε βάρος των συνταξιούχων συναδέλφων μας με τα εκκαθαριστικά Πετρόπουλου, τον δήθεν επανυπολογισμό, την ληστεία με τα αναδρομικά και τα καινούργια «κόλπα» με το νέο ασφαλιστικό αφήνουν αδιάφορη την σύμπραξη που διοικεί την ΕΣΗΕΑ, ενώ οι συνεργάτες της κοροϊδεύουν τους συναδέλφους μας.\nFiled Under: Uncategorized Tagged With: Δημήτρης Τσαλαπάτης, ΕΣΗΕΑ


Εμπρηστικός ο Τσαβούσογλου: Η Ελλάδα παραβίασε την υφαλοκρηπίδα μας – Δυνατή Ελλάδα\nΕμπρηστικός ο Τσαβούσογλου: Η Ελλάδα παραβίασε την υφαλοκρηπίδα μας\ngeoathanasΔημοσιεύτηκε: 19-01-2022 10:01:54Δημοσιεύτηκε: 4 Δεκεμβρίου 2020 17:560\nΔεν περνά μέρα χωρίς κάποια προκλητική ή εμπρηστική δήλωση από τον Τούρκο υπουργό Εξωτερικών, Μεβλούτ Τσαβούσογλου.\nΜιλώντας, μέσω τηλεδιάσκεψης, σε φόρουμ που διοργανώθηκε στην Ιταλία για τον «Διάλογο στη Μεσόγειο», ο Τσαβούσογλου κατηγόρησε προκλητικά και ψευδώς την Ελλάδα πως πυροδότησε εντάσεις στην περιοχή «παραβιάζοντας» την υποτιθέμενη τουρκική υφαλοκρηπίδα.\nΤα πυρά του στράφηκαν και κατά της Κύπρου, κατηγορώντας την πως αγνοεί προκλητικά τα συμφέροντα των Τουρκοκυπρίων και της Τουρκίας στην περιοχή.\n«Εμείς κάναμε συνεχώς εκκλήσεις για διάλογο. Μιλήσαμε για ισότιμη μοιρασιά αλλά οι Ελληνοκύπριοι ακόμη το απορρίπτουν αυτό. Το ερευνητικό μας πλοίο Ορούτς Ρέις, δύο φορές σταμάτησε τις δραστηριότητες του για να δώσει ευκαιρία στην διπλωματία.\nΌταν χάρη στην Γερμανία η Τουρκία θα άρχιζε συνομιλίες με την Ελλάδα, πριν την ανακοίνωση, η Ελλάδα υπέγραψε δήθεν καθορισμό θαλασσίων ζωνών με την Αίγυπτο.\nΗ Τουρκία πάντοτε ανοίγει το δρόμο για τη διπλωματία και δέχεται απαντήσεις γεμάτες με απειλές και προβοκάτσιες.\nΓια ποιο λόγο;» διερωτήθηκε ο Τσαβούσογλου, ανακοινώνοντας πως πρόθεση της Τουρκίας είναι να διοργανώσει μία συνδιάσκεψη με τη συμμετοχή χωρών της ανατολικής Μεσογείου, που θα συζητηθούν και τα ενεργειακά θέματα.\nΔημοσίευμα-πρόκληση στην Gundem\nΤην ίδια στιγμή στον χορό των προκλήσεων έχουν μπει και τα φιλοκυβερνητικά ΜΜΕ της γείτονος με το πλέον χαρακτηριστικό δημοσίευμα την Παρασκευή να φιλοξενείται στην εφημερίδα Gundem.\nΣτο ρεπορτάζ της, λοιπόν, η εφημερίδα αναφέρει ότι η Ελλάδα σαμποτάρει με τις κινήσεις της την προσπάθεια του ΝΑΤΟ για τη δημιουργία ενός μηχανισμού που θ’ αποκλιμακώνει τη στρατιωτική ένταση στην περιοχή της Ανατολικής Μεσογείου.\n«Η Ελλάδα δεν παραβρίσκεται στις συναντήσεις του ΝΑΤΟ» είναι ο τίτλος του ρεπορτάζ της τουρκικής εφημερίδας που στη συνέχεια αναφέρεται στο ιστορικό των συναντήσεων τεχνικών αντιπροσωπειών των δύο χωρών, στο πλαίσιο της Ευρωατλαντικής Συμμαχίας, κατηγορώντας τη χώρα μας για «ναυάγιο» των συνομιλιών.\nΗ πρώτη συνάντηση πραγματοποιήθηκε στις 3/9/2020 για τον καθορισμό μέτρων για την αποφυγή στρατιωτικής έντασης στην Ανατολική Μεσόγειο, υπό την προεδρία του αναπληρωτή Προέδρου της Στρατιωτικής Επιτροπής του ΝΑΤΟ.\nΣτη συνέχεια, σύμφωνα με το δημοσίευμα, ακολούθησαν έξι ακόμη συναντήσεις, που είχαν αποτέλεσμα να καταλήξουν οι δύο χώρες, σε κοινό «Κείμενο Τεχνικών Κανονισμών» το οποίο καθορίζει το γενικό πλαίσιο.\nΗ Gundem αναφέρει τέλος, πως η συνάντηση που είχε προγραμματιστεί για τις 30.11.2020 ακυρώθηκε λόγω της απουσίας της ελληνικής αντιπροσωπείας.


Επιπλα PetiteMaison.Gr: Επιλέξτε την λύση της κουκέτας για το παιδικό δωμάτιο!\nΣήμερα, μετά από πολλά χρόνια χρήσης και αρκετές βελτιώσεις, ο κόσμος είναι ακόμη επιφυλακτικός απέναντι τους. Οι επιφυλάξεις αυτές αφορούν κύρια στον τομέα της άνεσης αλλά και της ασφάλειας. Οι γονείς έχουν την αίσθηση ότι τα παιδιά δεν θα κοιμούνται άνετα σε μια κουκέτα, αλλά και ότι το παιδί στο πάνω κρεβάτι πιθανόν να κινδυνεύει. Η αλήθεια είναι ότι τίποτα από αυτά τα δύο δεν ανταποκρίνεται στην πραγματικότητα. Η κουκέτα είναι τόσο άνετη όσο δύο απλά κρεβάτια και ειδικά μια δεμένη καλή κατασκευή δεν τρίζει και δεν παρουσιάζει κανένα πρόβλημα στήριξης του άνω κρεβατιού.\nΑλλά και στο θέμα της ασφάλειας, τα ειδικά προστατευτικά κάγκελα, που κάποιες φορές στο εσωτερικό καλύπτονται και με αφρώδες υλικό, αποτελούν μιας πρώτης τάξεως προστασία για να μην πέσει το παιδί από το κρεβάτι σε ένα απότομο γύρισμα ή μια απροσεξία. Σκεφτείτε άλλωστε πόσες φορές σας έχει τύχει να πέσετε από το κρεβάτι; Οι πιθανότητες λοιπόν δεν αυξάνονται τώρα που απέχει περισσότερο από το έδαφος… Παρόλα αυτά, καλό είναι να προβλέπουμε παρά να λειτουργούμε εκ’ των υστέρων, ειδικά σε αυτή την περίπτωση που το ύψος δεν είναι αμελητέο. Έτσι, πριν από τον ύπνο πρέπει να ελέγχουμε ότι το προστατευτικό είναι στη θέση του και τοποθετημένο σωστά.\nΌπως σε όλα τα έπιπλα, έτσι και στην κουκέτα, έγιναν αλλαγές με τα χρόνια που οδήγησαν στη βελτίωση της. Τώρα πια έχουμε τρεις βασικές κατηγορίες: Η πρώτη είναι η κλασική μορφή που όλοι γνωρίζουμε με δυο μονά κρεβάτια το ένα πάνω στο άλλο. Η δεύτερη είναι πάλι με δύο κρεβάτια αλλά με το κάτω σε κάθετη διάταξη σε σχέση με το πάνω (στην περίπτωση αυτή, συνήθως, στον υπολειπόμενο χώρο δίπλα από το κάτω κρεβάτι μπαίνει μια συρταριέρα ή μια ντουλάπα). Η τρίτη κατηγορία είναι μια ημι-κουκέτα, αν μπορεί να υφίσταται αυτή η λέξη. Μια σύνθεση που έχει κρεβάτι στο πάνω μέρος αλλά η θέση του κάτω κρεβατιού αξιοποιείται για γραφείο, ντουλάπα ή συρταριέρα. Είναι και αυτή μια άλλη μορφή εξοικονόμησης χώρου και τη συναντάμε συχνά σε πολύ μικρά δωμάτια όπου φιλοξενείται ένα μόνο παιδί.\nΤα υλικά για τις κουκέτες δε διαφέρουν από αυτά για τα απλά παιδικά κρεβάτια και η αισθητική τους άποψη, ειδικά την τελευταία δεκαετία, είναι ανανεωμένη και πολύ ενδιαφέρουσα. Ρίξτε μια ματιά στην συλλογή της PetiteMaison.gr με τις Κουκέτες ΕΔΩ!\nΜένει λοιπόν να πάρετε και τη γνώμη των παιδιών σας πριν την τελική σας απόφαση!


The Voice: Δεν θα πιστεύεις ποια τραγουδίστρια βρέθηκε στη σκηνή! Γύρισαν οι coaches; (video) | Showbiz\nΒλέποντας την δεν καταλάβαμε από την πρώτη ματιά ποια είναι ώστε να την αναγνωρίσουμε, ωστόσο όταν ακούσαμε το όνομα της, θυμηθήκαμε.\nΕίναι η Χριστίνα Γεράνη κι έχει συνεργαστεί με μεγάλα ονόματα του μουσικού πενταγράμμου, όπως με τον Μιχάλη Χατζηγιάννη.\nΗ Χριστίνα ερμήνευσε μοναδικά και ο Σάκης ήταν ο πρώτος που γύρισε, ακολούθησαν και πιο υπόλοιποι με τον ίδιο να προσπαθεί να πείσει και την Ελεονώρα Ζουγανέλη να πατήσει το κουμπί της.\nΗ διεκδίκηση ήταν σκληρή.


Δημοσίευση : Τρίτη, 15 Ιανουαρίου 2019 01:15 Κείμενο: news.team\nΠάει ενάμισης χρόνος από την τελευταία δισκογραφική παρουσία των Killers με το Wonderful Wonderful (2017). Άλμπουμ που τους επιβεβαίωσε ως σημαντική εμπορική δύναμη στον σύγχρονο pop/rock ήχο (Η.Π.Α. #1, Βρετανία #1, Αυστραλία #1, Γαλλία #60, Καναδάς #4, Γερμανία #8, Ιαπωνία #127, Ελλάδα #10), αλλά έδωσε και την ευκαιρία στο ελληνικό εναλλακτικό κοινό να τους χαρεί σε μια μεγάλη καλοκαιρινή συναυλία, καθώς έπαιξαν headliners στο Ejekt Festival 2017 (θυμηθείτε εδώ όσα έγραψε ο ανταποκριτής μας Άγγελος Κλειτσίκας).\nΤώρα, η παρέα του Brandon Flowers επιστρέφει κάνοντας μια αναπάντεχη, όσο και ορμητική επίθεση εναντίον του Προέδρου των Η.Π.Α. Ντόναλντ Τραμπ, με το φρέσκο τραγούδι "Land Of The Free": μπορείτε να το ακούσετε στον σύνδεσμο παρακάτω, βλέποντας παράλληλα το επίσημο βιντεοκλίπ που σκηνοθέτησε γι' αυτό ο Spike Lee. Οι σκηνές με αμερικανικές περιπόλους που υποδέχονται οικογένειες μεταναστών από το Μεξικό με βροχή δακρυγόνων, είναι εντυπωσιακές, όσο και ενοχλητικές.\n«Νομίζουμε ότι φτάνει ως εδώ», δήλωσε ο Flowers για το περιεχόμενο, «είναι μια σημαντική καμπή αυτή και πρέπει να ειπωθεί, τώρα με όσα πάνε να γίνουν στα σύνορα με το Μεξικό. Είναι κάτι που δεν το νιώθουμε συμβατό με τις αξίες στις οποίες χτίστηκε η χώρα μας».\nΜουσικά, εντωμεταξύ, το "Land Of The Free" έρχεται εξοπλισμένο με τη δική του gospel χορωδία, στην οποία συμμετέχουν και οι τραγουδίστριες που συνοδεύουν τους Killers στις ζωντανές τους εμφανίσεις (Amanda Brown, Danielle René Withers & Erica Canales).\nΛογικά το "Land Of The Free" είναι το πρώτο δείγμα γραφής από κάποιον επόμενο δίσκο των Killers, αλλά για την ώρα δεν υπάρχει καμία σχετική επίσημη πληροφόρηση.


Τι κρύβεται πίσω από τον διορισμό του νέου διοικητή της ΕΥΠ\nΠρώτη καταχώρηση: Παρασκευή, 2 Αυγούστου 2019, 11:19\nΞεκίνησε από σεκιουριτάς για να αναρριχηθεί στη θέση του διοικητή της ΕΥΠ. Τα πρώτα δείγματα της κυβέρνησης Μητσοτάκη είναι θετικά. Αρκετοί υπουργοί διαθέτουν άριστη γνώση του χαρτοφυλακίου που ανέλαβαν, καθώς είχαν ήδη την ευθύνη του τομέα ως βουλευτές της αξιωματικής αντιπολίτευσης. Όλοι οι υφυπουργοί είναι εξειδικευμένοι στο αντικείμενό τους, ενώ είναι σαφές ότι το ακαδημαϊκό επίπεδο των μελών της κυβέρνησης είναι ιδιαίτερα υψηλό.\nΟ πρωθυπουργός φαίνεται λοιπόν να τιμά την αριστεία, να επενδύει στην εξειδικευμένη γνώση και να έχει τη σοφία (ή την κοινή λογική) να τοποθετήσει τους επαΐοντες σε νευραλγικές-τιμητικές θέσεις που τους αξίζουν και από τις οποίες μπορούν να προσφέρουν στη χώρα. Με μία, όμως, εξαίρεση. Τον νέο διοικητή της ΕΥΠ, Παναγιώτη Κοντολέοντα!\nΑπό την πρώτη στιγμή που διέρρευσε η είδηση (και η ατυχής φωτογραφία του κ. Κοντολέοντος) δημιουργήθηκαν απορίες εξαιτίας του τίτλου του (στέλεχος εταιρειών φύλαξης) αλλά κυρίως λόγω του ύποπτα σύντομου βιογραφικού του. Η φράση που επελέχθη για να δικαιολογήσει την επιλογή ήταν «πρόσωπο με σχέσεις στην αμερικανική πρεσβεία που αποτελεί επιλογή του περιβάλλοντος Μητσοτάκη»!\nΑν όμως κάποιος πάρει τοις μετρητοίς τη φράση αυτή, πρέπει να συμπεράνει ότι ο Κοντολέων είχε «έρεισμα» -όπως κάποιοι λυρικά το περιέγραψαν- στην αμερικανική πρεσβεία και ότι το «έρεισμα» αυτό δίνει εντολές στο πρωθυπουργικό περιβάλλον.\nΑκόμη κι έτσι να είναι τα πράγματα όμως, δεν σοκάρεται κάποιος. Στην Ελλάδα ζούμε, που -όπως ξέρουμε- ανήκει εις τη Δύση (και καλά κάνει) με έναν πρωθυπουργό που σπούδασε στις ΗΠΑ και ως εκ τούτου οφείλει να τιμά τη χώρα που του προσέφερε ανώτατη παιδεία.\nΆλλο είναι το πρόβλημα. Και αφορά στις γνώσεις και στην επάρκεια του κ. Κοντολέοντος. Σύμφωνα λοιπόν με πληροφορίες που δεν επιδέχονται αμφισβητήσεις, ο κ. Κοντολέων ξεκίνησε την καριέρα του σε ιδιωτική εταιρεία φύλαξης ως... φύλακας!\nΤο πρώτο του πόστο ήταν όντως στην αμερικανική πρεσβεία, στην οποία εργαζόταν και ο πατέρας του. Παρά λοιπόν την «ιστορία της οικογενείας» εντός της πρεσβείας και τις όποιες σχέσεις εκεί, ο κ. Κοντολέων κρίθηκε άξιος μόνο για... φύλακας, καθώς δεν διέθετε πτυχίο, ούτε φυσικά κάποιες εξειδικευμένες γνώσεις.\nΗ εταιρεία που είχε αναλάβει το έργο της φύλαξης ήταν η Wackenhut. Αντιπρόσωπός της στην Ελλάδα ήταν ο κ. Ανδρέας Πατεράκης. Λίγα χρόνια μετά, ο κ. Πατεράκης αγόρασε την εταιρεία, η οποία αργότερα μετονομάστηκε σε G4S -παγκοσμίως-, μετά την εξαγορά και συγχώνευση αυτής από την Group4.\nΈπειτα από κάθε μετοχική αλλαγή της Wackenhut, υπήρχαν δύο σταθερά δεδομένα: η παραμονή του κ. Πατεράκη στην κορυφή της εταιρείας και η -έστω και ανεπαίσθητη- προαγωγή του κ. Κοντολέοντος στην ιεραρχία (φύλακας, αρχιφύλακας, υπεύθυνος φυλάξεων, γενικός διευθυντής, διευθύνων σύμβουλος). Είναι μια αξιέπαινη διαδρομή περίπου 30 ετών, που σε καμιά όμως περίπτωση δεν δικαιολογεί τις πρόσφατες εξελίξεις, δεδομένου ότι ο κ. Κοντολέων δεν διαθέτει πανεπιστημιακό τίτλο (εκτός αν τον απέκτησε σιωπηρά τα τελευταία χρόνια), ούτε φυσικά κάποια εκπαίδευση σχετική με τις ανάγκες των μυστικών υπηρεσιών, όπως συλλογή πληροφοριών, αντικατασκοπεία, κυβερνοάμυνα, τεχνικές διείσδυσης, παρακολούθησης, ανάκρισης, πίεσης κ.λπ.\nΟ κ. Κοντολέων δεν διαθέτει νομικές γνώσεις (εκτός ίσως από εκείνες που αποκτήθηκαν εμπειρικά και αφορούν σε διαγωνισμούς του Δημοσίου), δεν έχει καμιά επαγγελματική εμπειρία ή βαθιά γνώση σχετική με την εξωτερική πολιτική, ενώ, σύμφωνα με πολλές μαρτυρίες, δεν άσκησε ποτέ επί της ουσίας διοίκηση, καθώς βρισκόταν πάντοτε υπό τη σκέπη του κ. Πατεράκη. Ο τελευταίος είναι διάσημος (ή διαβόητος) για τη σκληρή γραμμή που ακολουθεί απέναντι σε ανταγωνιστές και συνεργάτες στους οποίους αφήνει μόνο τις χαμαλοδουλειές, ασχέτως της βαρύτητας του τίτλου που εκείνος τους απονέμει.\nΟ κ. Κοντολέων ήταν ανέκαθεν όμως ο αγαπημένος του, προφανώς γιατί του έλεγε πάντα «Ναι» («Yesman»). Σύμφωνα με τις «κακές γλώσσες», ο νέος διοικητής της ΕΥΠ δεν αρνήθηκε ποτέ να εκτελέσει τις εντολές του μέντορά του, όσο ακραίες ή δυσάρεστες ήταν αυτές. Δεν δίστασε ποτέ να δυσαρεστήσει φίλους και στενούς συνεργάτες, προκειμένου να εκτελέσει άκριτα τις εντολές που ελάμβανε, με αποτέλεσμα να θεωρείται άφιλος ή, αν προτιμάτε έναν πιο corporate χαρακτηρισμό, backstabber!\nΕίναι προφανές ότι το ελλιπές βιογραφικό και η φήμη του κ. Κοντολέοντος δημιουργούν σοβαρά ερωτήματα και έντονες ανησυχίες. Σε μια περίοδο κατά την οποία οι σχέσεις με την Τουρκία είναι ιδιαίτερα ταραγμένες, οι φυλακές αδειάζουν από ποινικούς και τρομοκράτες, ενώ ταυτόχρονα η εύκολη άφιξη ακραίων μουσουλμανικών στοιχείων στην Ελλάδα - και ιδιαίτερα στη Δυτική Θράκη- εγκυμονεί πολλαπλούς κινδύνους, ο νέος διοικητής της ΕΥΠ ζυγίζεται και βρίσκεται προφανώς ελλιποβαρής.\nΤο αποτέλεσμα της σύγκρισης με το αντίπαλο δέος είναι τρομακτικό. Για να γίνει αντιληπτό πόσο ελάχιστο είναι ένα «στέλεχος εταιρειών φύλαξης» για αυτήν τη θέση, αρκεί μια σύντομη ματιά στα προσόντα του Hakan Fidan, ικανότατου αρχηγού της τουρκικής ΜΙΤ, ο οποίος ανέλαβε καθήκοντα σε ηλικία 42 ετών. Ο Fidan, αφού πήρε το πρώτο πτυχίο του στη διοίκηση επιχειρήσεων και πολιτικών επιστημών από το Πανεπιστήμιο του Maryland, πήρε μεταπτυχιακό και διδακτορικό τίτλο από το Πανεπιστήμιο Bilkent. Διετέλεσε αξιωματικός του τουρκικού στρατού από το 1986 έως το 2001. Ήταν επικεφαλής του τουρκικού οργανισμού ανάπτυξης και συνεργασίας από το 2003 έως το 2007. Τον Νοέμβριο του 2007 διορίστηκε αναπληρωτής υφυπουργός παρά τω πρωθυπουργό και τον Μάιο του 2010 διορίστηκε αρχηγός της ΜΙΤ.\nΠροφανώς, ο κ. Κοντολέων δεν διαθέτει ούτε κλάσμα των γνώσεων και ικανοτήτων του Fidan. Ποια προσόντα όμως διαθέτει και γιατί το περιβάλλον Μητσοτάκη αγνόησε αυτήν την εκκωφαντική απουσία γνώσεων και προσόντων;\nΊσως ο πρωθυπουργός να ξέρει κάτι περισσότερο...\nΗ πρώτη ανάγνωση, πάντως, επιβάλλει να κάνουμε μια μόνο ευχή: Ο Θεός να μας φυλάξει (γιατί ο Κοντολέων σίγουρα δεν μπορεί, αν και φύλακας)!\nΤελευταία ενημέρωση: Παρασκευή, 2 Αυγούστου 2019, 12:47


Perfume "On The Go"\nΑν δεν είσαι από τις περιπτώσεις των ατόμων που έχουν το ίδιο άρωμα για χρόνια και δεν το αλλάζουν ποτέ, αλλά ανήκεις στην δική μου κατηγορία και θες το άρωμα σου να ανταποκρίνεται στην κάθε περίσταση... τότε θα λατρέψεις αυτές τις μίνι συσκευασίες αρωμάτων.\nΘεωρώ πως το άρωμα που θα βάλω το πρωί πρέπει να είναι πιο ελαφρύ από αυτό που θα βάλω οποιαδήποτε άλλη ώρα της ημέρας. Και σίγουρα αυτό που θα βάλω σε μια βραδινή έξοδο το θέλω πιο έντονο και χαρακτηριστικό.\nΤα Miss Kay είναι ιδανικά για την δική μου φιλοσοφία μιας και έχουν χαμηλό κόστος, έτσι μπορείς να πάρεις τις συσκευασίες που οι μυρωδιές τους σε εκφράζουν, χωρίς να ξοδέψεις πολλά. Είναι ιδανικά όμως και για δώρο. Μπορείς να επιλέξεις 3 αρώματα που θεωρείς πως ταιριάζουν στο άτομο που προορίζονται και να δημιουργήσεις ένα πακέτο γεμάτο μυρωδιές.\nΕγώ επέλεξα το Soft Cuddle για το πρωί μιας και η μυρωδιά του δεν είναι έντονη, αλλά γλυκιά, φρέσκια και καθόλου ενοχλητική για το γραφείο.\nΤο Tropical Charm το λατρεύω! Είναι πραγματικά τροπικό. Σου αφήνει μια εξωτική μυρωδιά που σε ταξιδεύει σε κάποια μακρινή παραλία. Εγώ το επιλέγω για απογευματινές εξόδους.\nΚαι τέλος το Glam Girl, είναι το πιο έντονο από τα 3 και το πιο θηλυκό. Σίγουρα μια καλή επιλογή για μια βραδινή έξοδο.\nP.S Το μέγεθός τους θα σας φανεί χρήσιμο μιας και χωράνε παντού, ακόμη και στο μικρό τσαντάκι για το club!\nΒρες τα Miss Kay στα καταστήματα Selekt!


Όλοι έχουν ερωτευτεί αυτή την Γαλλίδα από το Instagram αλλά κανείς δεν μπορεί να εντοπίσει τον εθισμό της! | instabam.gr\nΌλοι έχουν ερωτευτεί αυτή την Γαλλίδα από το Instagram αλλά κανείς δεν μπορεί να εντοπίσει τον εθισμό της!\n30-09-2016 @ 23:59μμ\nΗ Addict Aide χρησιμοποιεί μια άσημη παρουσία στο Instagram για την ευαισθητοποίηση της εξάρτησης από το αλκοόλ.\nRelated Topics:instagramΓαλλίδαεθισμος στο αλκοολ\nΆγριος καβγάς μεταξύ πεζού και ποδηλάτη για το ποιος έχει προτεραιότητα!\nΟ πιο ακατάλληλος χορός σε live show! – Χόρευαν και μας πέταξαν τα μάτια έξω!\n“Γκρέμισε” το Instagram η Αθηνά Οικονομάκου με την αισθησιακή φωτογραφία που ανέβασε!


TV Guide: Τι θα δούμε στην τηλεόραση το Σαββατοκύριακο 8-9 Ιανουαρίου - Monopoli.gr\nTV Guide: Τι θα δούμε στην τηλεόραση το Σαββατοκύριακο 8-9 Ιανουαρίου\nΌλα όσα θα δούμε από σειρές, ταινίες και ντοκιμαντέρ στην τηλεόραση, το Σαββατοκύριακο 8-9 Ιανουαρίου.\nΣάββατο 8/1, 20:00 Ζακέτα Να Πάρεις στην ΕΡΤ1\nΕπεισόδιο 15 Σεζόν 2: Οι στόχοι των λατρεμένων μας μαμάδων έχουν σχεδόν επιτευχθεί. Ο Ευθύμης βρήκε, επιτέλους, τη γυναίκα της ζωής του, ο Μάνος βρήκε την ευτυχία στο πλευρό της Τόνιας και η Φούλη βρήκε την ευκαιρία να ξαναζήσει, έστω και για λίγο, την ατμόσφαιρα της νύχτας. Έναν χρόνο μετά, μάνες και γιοι είναι όλοι τακτοποιημένοι και η Αριστέα, η Δέσποινα και η Φούλη ετοιμάζονται σιγά σιγά να επιστρέψουν στη Νεοχωρούδα. Όμως, μια ισχυρή χιονοθύελλα που πλήττει τη χώρα φαίνεται πως έρχεται να ανατρέψει τα σχέδιά τους. Ή, μήπως, τελικά η Αθήνα είναι ούτως ή άλλως το πεπρωμένο των τριών ηρωίδων μας; Πάρτε για τελευταία φορά ζακέτα, και ελάτε να μάθετε από τις ίδιες την απάντηση…\nΚυριακή 9/1, 21:00 Η Γη της Ελιάς στο MEGA\nΕπεισόδιο 121 Σεζόν 1: Ο Κωνσταντίνος δίνει εντολή στον Δημήτρη να κλέψουν το χρηματοκιβώτιο από το σπίτι του Ιάκωβου, αλλά η ληστεία δεν πηγαίνει σύμφωνα με το σχέδιο, καθώς ο Ιάκωβος αμύνεται με καραμπίνα. Ο Ισίδωρος καλεί σε επίσημο γεύμα όλη την οικογένεια Βρεττάκου, προκειμένου να καλωσορίσουν την Αντιγόνη, αλλά ο Μάνος αντιδρά, φέρνοντας τους υπόλοιπους σε πολύ δύσκολη θέση. Ο Ιάκωβος πολιορκεί πλέον ανοιχτά την Αθηνά κι εκείνη δεν δείχνει να ενοχλείται από το φλερτ του.\nΣάββατο 8/1, 22:00 Μικρά Αγγλία στην ΕΡΤ1\nΕλληνική δραματική ταινία παραγωγής 2013. Σκηνοθεσία: Παντελής Βούλγαρης\nΠαίζουν: Πηνελόπη Τσιλίκα, Σοφία Κόκκαλη, Αννέζα Παπαδοπούλου, Ανδρέας Κωνσταντίνου, Μάξιμος Μουμούρης, Βασίλης Βασιλάκης, Χρήστος Καλαβρούζος\nΥπόθεση: Ενόσω η δυναμική Μόσχα ονειρεύεται να αποδράσει από τη μοίρα των γυναικών της Άνδρου, η μεγαλύτερη αδελφή της, η εικοσάχρονη Όρσα, είναι μυστικά και παράφορα ερωτευμένη με τον υποπλοίαρχο Σπύρο Μαλταμπέ. Πιστεύοντας ότι ο έρωτας είναι κακός μπελάς, η μητέρα τους, σύζυγος καπετάνιου, παρακάμπτει τα συναισθήματά τους και τις παντρεύει με γνώμονα το συμφέρον. Έτσι, η Όρσα γίνεται σύζυγος του πλοιοκτήτη Νίκο Βατοκούζη και, λίγο αργότερα, η Μόσχα παντρεύεται τον αγαπημένο της αδερφής της∙ τον, καπετάνιο πλέον, Σπύρο Μπαλταμπέ. Το διώροφο, που χτίστηκε με τα ναυτικά εμβάσματα ενός απόντα συζύγου και πατέρα, ναρκοθετείται και το δράμα εξελίσσεται, στιγματίζοντας τις ζωές των δυο αδερφών.\n22:50 Jurassic World στο STAR\nΠεριπέτεια αμερικανικής παραγωγής (2015). Σκηνοθεσία: Κόλιν Τρέβοροου\nΠαίζουν: Κρις Πρατ, Μπράις Ντάλας Χάουαρντ, Βίνσεντ Ντ’Ονόφριο, Τάι Σίμπκινς\nΥπόθεση: Είκοσι δύο χρόνια μετά τα γεγονότα του Jurassic Park, το νησί Nublar διαθέτει πλέον ένα θεματικό πάρκο δεινοσαύρων το «Jurassic World», όπως το είχε οραματιστεί ο John Hammond. ‘Έπειτα από αρκετά χρόνια λειτουργίας και βλέποντας τους επισκέπτες κάθε χρόνο να μειώνονται, οι υπεύθυνοι του θεματικού πάρκου «Jurassic World» είναι έτοιμοι να παρουσιάσουν το καινούριο υπερθέαμα, έναν γενετικά κατασκευασμένο, γιγάντιο και σαρκοφάγο δεινόσαυρο, ο οποίος όμως δραπετεύει από το χώρο του και σπέρνει τον πανικό στο γεμάτο χιλιάδες επισκέπτες νησιωτικό πάρκο.\nΚυριακή 9/2, 21:45 Η Χιονάτη Και Ο Κυνηγός (Snow White And The Huntsman) στον ΑΝΤ1\nΤαινία φαντασίας αμερικάνικης παραγωγής (2012). Σκηνοθεσία: Ρούπερτ Σάντερς\nΠαίζουν: Κρίστεν Στιούαρτ, Σαρλίζ Θερόν, Κρις Χέμσγουορθ, Σαμ Κλάφλιν, Ίαν ΜακΣέιν, Μπομπ Χόσκινς\nΥπόθεση: Πριν από δέκα χρόνια, η εκθαμβωτική Βασίλισσα Ραβένα σκότωσε το Βασιλιά την πρώτη νύχτα του γάμου τους. Τώρα χρειάζεται μια αγνή καρδιά για να καταφέρει να διατηρήσει την ομορφιά της, αλλά και τη δύναμή της. Και η μοναδική που υπάρχει, φυλακισμένη στο κάστρο τόσα χρόνια, είναι η καρδιά της κόρης του βασιλιά. Το νεαρό κορίτσι, όμως, καταφέρνει να δραπετεύσει και αναζητά καταφύγιο στο Σκοτεινό Δάσος, το οποίο είναι γεμάτο με επικίνδυνα φυτά και δηλητηριώδη ζώα. Τότε η Βασίλισσα στέλνει στο κατόπι της τον μοναδικό άνθρωπο που λέγεται ότι μπήκε στο Δάσος και επιβίωσε: ένα θλιμμένο Κυνηγό, τον Έρικ, με εντολή να τη βρει και να της τη φέρει. Εκείνος, έχοντας προ πολλού εγκαταλείψει κάθε ελπίδα για ζωή, δέχεται. Όταν όμως βρίσκει τη λεία του, διστάζει. Θα σκοτώσει το όμορφο κορίτσι; Ή θα την εκπαιδεύσει για να γίνει η καλύτερη πολεμίστρια που έχει δει ποτέ το Βασίλειο; Και οι νάνοι πώς θα εμπλακούν στην ιστορία;\nΚυριακή 9/1, 22:50 Interstellar στο STAR\nΠεριπέτεια επιστημονικής φαντασίας αμερικανικής και βρετανικής συμπαραγωγής (2014). Σκηνοθεσία: Κρίστοφερ Νόλαν\nΠαίζουν: Μάθιου Μακόναχι, Αν Χαθαγουέι, Τζέσικα Τσαστέιν, Κέισι Άφλεκ, Γουές Μπέντλεϊ, Τζον Λίθγκοου, Μάικλ Κέιν, Έλεν Μπέρστιν, Μπιλ Έργουιν, Μακένζι Φόι, Τόφερ Γκρέις, Ντέιβιντ Γκιάσι\nΥπόθεση: Καθώς μια ολοένα και εντονότερη ξηρασία απλώνεται σε όλη τη Γη, το μέλλον της ανθρωπότητας μοιάζει ζοφερό. Τελευταία της ελπίδα ένα ταξίδι σε τρεις πιθανούς κατοικήσιμους πλανήτες ενός μακρινού γαλαξία. Οι τολμηροί αστροναύτες της αποστολής όμως, ανάμεσά τους και ο χήρος πατέρας δύο μικρών παιδιών, δεν ξέρουν αν και πότε θα επιστρέψουν. Η γενναία ομάδα των εξερευνητών αναλαμβάνει την πιο σημαντική και ηρωική αποστολή στην ανθρώπινη ιστορία: να ταξιδέψουν, μέσω μιας πύλης στο χρόνο, πέρα από τους φυσικούς περιορισμούς, για να ανακαλύψουν αν η ανθρωπότητα έχει μέλλον ανάμεσα στα αστέρια.\nΣάββατο 8/1, 13:00 Ο Βρόμικος Πόλεμος του Μουσολίνι στο COSMOTE HISTORY HD\nΟ Βρόμικος Πόλεμος του Μουσολίνι στο COSMOTE HISTORY HD\nΝτοκιμαντέρ ιταλικής παραγωγής (2006). Σκηνοθεσία: Τζιοβάνι Ντονφραντσέσκο\nΥπόθεση: Στις 16 Φεβρουαρίου του 1943, ο ιταλικός στρατός κατοχής προέβη στη μαζική εκτέλεση των ανδρών του χωριού Δομένικο, στους πρόποδες του Ολύμπου. Το ντοκιμαντέρ επιχειρεί να ρίξει φως στο τραγικό αυτό γεγονός του Β’ Παγκοσμίου Πολέμου.\nΣάββατο 8/1, 21:00 Κωστής Παλαμάς – Το υπέρτατο λουλούδι του λόγου στο COSMOTE HISTORY HD\nΚωστής Παλαμάς – Το υπέρτατο λουλούδι του λόγου στο COSMOTE HISTORY HD\nΝτοκιμαντέρ παραγωγής Σταμάτη Τσαρουχά (2014). Σκηνοθεσία: Σταμάτης Τσαρουχάς\nΥπόθεση: Η ζωή και το έργο του μεγάλου εθνικού μας ποιητή Κωστή Παλαμά. Ο φακός φωτίζει άγνωστες πτυχές αυτού του σπουδαίου εκπροσώπου των ελληνικών γραμμάτων, αποκαλύπτοντας συγχρόνως την κοινωνικοπολιτική ιστορία της χώρας από το 1865 ως το 1943.\nΚυριακή 9/1, 12:00 Ο Σύζυγος της Βασίλισσας στο COSMOTE HISTORY HD\nΟ Σύζυγος της Βασίλισσας στο COSMOTE HISTORY HD\nΝτοκιμαντέρ γαλλικής παραγωγής (2015). Σκηνοθεσία: Αναΐς Φεγιέτ,Εφ-Εξ Γκομπί\nΚυριακή 9/1, 20:15 Οι 10 πιο Αμείλικτοι Δικτάτορες της Αρχαιότητας στο COSMOTE HISTORY HD\nΟι 10 πιο Αμείλικτοι Δικτάτορες της Αρχαιότητας στο COSMOTE HISTORY HD\nΝτοκιμαντέρ αμερικανικής παραγωγής (2016).\nΥπόθεση: Γενοκτονίες, φόνοι, πολιτική χειραγώγηση… Κάποιοι μονάρχες της αρχαιότητας δεν δίστασαν μπροστά σε τίποτα για να εξασφαλίσουν ότι το όνομά τους θα έμενε στην ιστορία. Ποιοι ήταν οι 10 πιο αμείλικτοι τύραννοι του αρχαίου κόσμου;\nΣάββατο 8/1, 21:00 Μάρλεϊ, ένας Mεγάλος Mπελάς (Marley and Me) στο COSMOTE CINEMA 1HD\nΚωμωδία αμερικανικής παραγωγής (2008). Σκηνοθεσία: Ντέιβιντ Φράνκελ\nΠαίζουν: Όουεν Γουίλσον, Τζένιφερ Άνιστον, Έρικ Ντέιν\nΥπόθεση: Ένα ανυπότακτο αλλά αξιολάτρευτο λαμπραντόρ, που ακούει στο όνομα Μάρλεϊ, μπαίνει στο σπίτι και στην καθημερινότητα ενός νιόπαντρου ζευγαριού δημοσιογράφων και, ενώ ο καιρός περνά, τους δίνει πολύτιμα μαθήματα ζωής…\nΣάββατο 8/1, 23:10 Μια Νύχτα Μαγική (Chambre 212) στο COSMOTE CINEMA 1HD\nΚωμωδία γαλλικής, βέλγικης και λουξεμβουργιανής παραγωγής (2019). Σκηνοθεσία: Κριστόφ Ονορέ\nΠαίζουν: Κιάρα Μαστρογιάνι, Μπενζαμίν Μπιολέ, Βενσάν Λακόστ\nΥπόθεση: Έπειτα από πολλά χρόνια έγγαμου βίου, μια γυναίκα εγκαταλείπει τη συζυγική εστία και ‘μετακομίζει’ σε ένα γειτονικό ξενοδοχείο. Εκεί, έρχεται αντιμέτωπη με απρόβλεπτες συναντήσεις και τολμά να κάνει έναν απολογισμό της ζωής της.\nΚυριακή 9/1, 22:00 Νομοταγείς Τύποι (Stand Up Guys) στο COSMOTE CINEMA 2HD\nΑστυνομική ταινία αμερικανικής παραγωγής (2012). Σκηνοθεσία: Φίσερ Στίβενς\nΠαίζουν: Αλ Πατσίνο, Κρίστοφερ Γουόκεν, Τζουλιάνα Μάργκουλις, Άλαν Άρκιν\nΥπόθεση: Ο Βαλ αποφυλακίζεται ύστερα από 30 χρόνια κάθειρξης. Στην πόρτα της φυλακής τον περιμένει ο πρώην κολλητός του, ο οποίος προσφέρεται να τον φιλοξενήσει. Μαζί με τον τρίτο της παρέας, τα πάλαι ποτέ αχώριστα φιλαράκια θα ζήσουν μια ημέρα βγαλμένη από τα παλιά.\nΚυριακή 9/1, 23:40 Πως να Κάνετε Έρωτα σαν Εγγλέζος (How to Make Love Like an Englishman) στο COSMOTE CINEMA 2HD\nΡομαντική κομεντί αμερικανικής και βρετανικής παραγωγής (2014). Σκηνοθεσία: Τομ Βον\nΠαίζουν: Πιρς Μπρόσναν, Σάλμα Χάγιεκ, Τζέσικα Άλμπα\nΥπόθεση: Ένας μποέμ Βρετανός καθηγητής πανεπιστημίου θα βρει τον δάσκαλό του στο πρόσωπο μιας γοητευτικής Αμερικανίδας, που θα τον αναγκάσει να επαναπροσδιορίσει και να αλλάξει ριζικά την άστατη, γεμάτη ερωτικές περιπέτειες ζωή του.\nΤαινία κινουμένων σχεδίων παραγωγής 2007. Σκηνοθεσία: Κρις Μίλερ, Ράμαν Χι\nΥπόθεση: Η ζωή στον βάλτο μοιάζει καλύτερη από ποτέ για τον Σρεκ και τη Φιόνα, μέχρι την ξαφνική ασθένεια του Βασιλιά Χάρολντ. Τώρα το αξιαγάπητο τέρας πρέπει να βρει διάδοχο.


Φάρμα 2021 αποχώρηση: Ποιος έφυγε χθες | Alphafreepress.gr\nalphafreepress.gr / LIFESTYLE / Φάρμα 2021 αποχώρηση: Ποιος έφυγε χθες\nΤην εβδομάδα του Πάσχα η Φάρμα ήταν από τα λίγα προγράμματα που συνεχίστηκαν σε σχεδόν κανονική ροή, αφού μόνο οι μέρες προβολής άλλαξαν. Οι φήμες για το ποιος αποχωρεί κάθε φορά είναι πολλές και συνήθως ποικίλες. Για αυτή την εβδομάδα είχαν ακουστεί διάφορα ονόματα προς αποχώρηση, ακόμη και αυτό του Στράτου Τζώρτζογλου που είναι ο δημοφιλέστερος παίκτης και πιο αγαπητός στο κοινό. Ποιος όμως αποχώρησε τελικά από την Φάρμα; Στη χθεσινή βραδιά αποχώρησης, κι οι δυο μονομάχοι βρέθηκαν στο πεδίο των δοκιμασιών για να διεκδικήσουν την παραμονή τους στο ριάλιτι.\nΟ youtuber Βασίλης Μαντζουράνης αποχώρησε\nΚώστας Γκρέκας και Βασίλης Μαντζουράνης διασταύρωσαν τα ξίφη τους κι έλαβαν μέρος σε πέντε δοκιμασίες, όπου η καθεμιά αξιολογήθηκε με διαφορετική βαθμολογία. Οι δυο τους πάλεψαν με τον χρόνο, δοκίμασαν τις αντοχές τους, έριξαν στόχους ενώ στην τελευταία δοκιμασία εξασκήθηκαν στο πως μπορούν να χειρίζονται γρήγορα ένα τσεκούρι και να γεμίσουν ξύλα μία κατασκευή.\nΩστόσο από την αρχή ένας είχε το προβάδισμα και κατάφερε να παραμείνει. Τελικά μεγάλος νικητής αναδείχθηκε ο Κώστας Γκρέκας ενώ ο Βασίλης Μαντζουράνης είδε την πόρτα της εξόδου από την Φάρμα. Μάλιστα ο τελευταίος δήλωνε ότι το έχει αρκετά με αυτήν την δοκιμασία αλλά έχασε με μεγάλη διαφορά από τον Κώστα Γκρέκα.


ΑΡΧΑΓΓΕΛΩΝ TAINIOΡΑΜΑ: Ιανουαρίου 2014\nΟ Μπάτλερ, 132΄\nΠολλές φορές οι ταινίες του Hollywood φαντάζουν εμπορικές και εύπεπτες, ωστόσο η μεγάλη βιομηχανία θεάματος έχει δυνατότητες άφταστες όταν ξεκινήσει από μια καλή ιδέα… Αυτό ίσχυσε, θεωρούμε, και με την βραβευμένη ταινία The Butler (2013) του Lee Daniels. Το έργο εμπνέεται από την πραγματική ιστορία του Eugene Allen (1919-2010), ενός μαύρου μπάτλερ ο οποίος είχε υπηρετήσει οκτώ προέδρους κατά την τριακοντατετραετή του υπηρεσία στον Λευκό Οίκο. Ξεκινώντας από το γεγονός, πλάστηκε ένας ολόκληρος κόσμος που μας μυεί στην πραγματικότητα των μαύρων στις Ηνωμένες Πολιτείες κατά τον προηγούμενο αιώνα. Πλειάδα εξαιρετικών ηθοποιών (Τζέιν Φόντα, Κούμπα Γκούντινγκ Τζούνιορ, Βανέσα Ρεντγκρέιβ, Ρόμπιν Γουίλιαμς, Ντέιβιντ Ογιέλογιο, αλλά και οι Όπρα Γουίνφρεϊ, Λένι Κράβιτζ και η Μαράια Κάρεϊ) επιστρατεύτηκαν, σαρανταένας παραγωγοί ένωσαν τις δυνάμεις τους.\nΟ εξαιρετικός Φόρεστ Γουίτακερ στον ομώνυμο πρωταγωνιστικό ρόλο του – ελληνιστί - αρχιθαλαμηπόλου, αφηγείται τη ζωή του Cecil Gaines από τα πρώτα του χρόνια σε μια φυτεία βαμβακιού στο Νότο ως και την τίμησή του στον Λευκό Οίκο από τον Μπαράκ Ομπάμα το 2008. Μέσα από τη ζωή του ίδιου και της οικογένειάς του, όπως αυτή αναπλάθεται κινηματογραφικά, βλέπουμε το βάθος των φυλετικών διακρίσεων στην Υπερδύναμη, τις απόπειρες αντίστασης από τους μαύρους και υποψιαζόμαστε για την στάση των οκτώ προέδρων, από τον Τρούμαν ως τον Ρ. Ρίγκαν. Στο κήρυγμα του Μάρτιν Λούθερ Κινγκ, το κίνημα των «Επιβατών της Ελευθερίας», το κόμμα των Μαύρων Πανθήρων και τον Μάλκολμ Χ, η μυθοπλασία συμπλέκεται με αυθεντικά στιγμιότυπα, ενώ δεν λείπει η αναφορά στην Κου Κλουξ Κλαν, το Βιετνάμ και το Απαρτχάιντ.\nΈχει ενδιαφέρον πώς κάποιοι εγχώριοι σινεκριτικοί (;) την κατακεραύνωσαν ως «υπερφίαλο δράμα των μεγάλων μηνυμάτων» ή «μελοδραματική και αρκετά σχηματική». Μπορεί να μην αλλάζει τον κόσμο αλλά αξίζει να την προσέξουμε όχι μόνο για τις καλλιτεχνικές της αρετές αλλά και ως αφορμή για στοχασμό. Αρκετοί από εμάς, κλεισμένοι στον μικρόκοσμό μας ή στο κεκτημένο παρόν, δεν έχουμε ιδέα τι σήμαινε να είσαι μαύρος στην Αμερική ή τι συμβόλισε για εκείνους η εκλογή του Μπαράκ Ομπάμα στην προεδρεία… Πώς θα αντιδρούσαμε αν ζούσαμε εκεί, έτσι, τότε; Το μίσος αποτελεί λύση; Το να υπηρετείς τους λευκούς είναι από μόνο του ταπεινωτικό; Τι λυτρώνει στη ζωή; Η ταινία παίρνει θέση, έντιμη, περιγράφει ένα ωραίο ταξίδι ζωής και μας υποψιάζει.\nΑναρτήθηκε από Σύναξη προσώπων επί το αυτό... στις 8:23 μ.μ.


healthreportaz.gr » ΚITE : Ανακοινώνει δεδομένα δύο ετών για τη θεραπεία AXICABTAGENE CILOLEUCEL σε ασθενείς με ανθεκτικό λέμφωμα από μεγάλα Β-Κύτταρα\n19 Δεκεμβρίου 2018 20:53\nΗ Kite, θυγατρική εταιρεία της Gilead (Nasdaq: GILD), ανακοίνωσε τα στοιχεία για την διετή αποτελεσματικότητα και ασφάλεια της θεραπείας axicabtagene ciloleucel σε ασθενείς με ανθεκτικό λέμφωμα από μεγάλα Β-κύτταρα που συμμετέχουν στην εγκριτική μελέτη ZUMA-1. Με ελάχιστη περίοδο παρακολουθήσεως 2 έτη έπειτα από μία μεμονωμένη έγχυση της axicabtagene ciloleucel (διάμεση παρακολούθηση 27,1 μηνών), το 39% των ασθενών βρίσκονταν σε συνεχιζόμενη ανταπόκριση. Αυτή η αναθεωρημένη ανάλυση με τουλάχιστον 24 μήνες παρακολούθησης παρουσιάσθηκε στο Ετήσιο Συνέδριο της Αμερικανικής Εταιρείας Αιματολογίας (ASH; Περίληψη #2967) και δημοσιεύθηκε ταυτοχρόνως στο επιστημονικό περιοδικό The Lancet Oncology.\nΣΥΝΔΡΟΜΟ ΑΠΕΛΕΥΘΕΡΩΣΗΣ ΚΥΤΟΚΙΝΩΝ (CRS): Το CRS εμφανίστηκε στο 94% των ασθενών, συμπεριλαμβανομένου 13% των ασθενών με σύνδρομο 3ου ή υψηλότερου βαθμού. Μεταξύ των\nασθενών οι οποίοι πέθαναν έπειτα από τη λήψη της axicabtagene ciloleucel, οι 4 είχαν συνεχιζόμενο CRS κατά τον θάνατό τους. Ο διάμεσος χρόνος έως την έναρξη του συνδρόμου ήταν 2 ημέρες (εύρος: 1-12 ημέρες) και η διάμεση διάρκεια ήταν 7 ημέρες (εύρος: 2-58 ημέρες). Οι βασικές εκδηλώσεις ήταν πυρετός (78% των ασθενών), υπόταση (41%), ταχυκαρδία (28%), υποξία (22%) και ρίγη (20%). Σοβαρά επεισόδια που μπορεί να σχετίζονται με το CRS είναι καρδιακές αρρυθμίες (συμπεριλαμβανομένης κολπικής μαρμαρυγής και κοιλιακής ταχυκαρδίας), ανακοπή καρδιάς, καρδιακή ανεπάρκεια, νεφρική ανεπάρκεια, σύνδρομο διαφυγής τριχοειδών, υπόταση, υποξία και αιμοφαγοκυτταρική λεμφοϊστιοκύττωση/σύνδρομο διέγερσης μακροφάγων. Βεβαιωθείτε ότι είναι διαθέσιμες 2 δόσεις του tocilizumab πριν από την έγχυση της axicabtagene ciloleucel. Μετά την έγχυση να παρακολουθείτε τους ασθενείς τουλάχιστον μία φορά την ημέρα, επί 7 ημέρες, στο πιστοποιημένο κέντρο υγειονομικής περίθαλψης, αναζητώντας ενδείξεις και συμπτώματα του CRS. Να παρακολουθείτε τους ασθενείς για ενδείξεις ή συμπτώματα του CRS επί 4 εβδομάδες μετά την έγχυση. Να συνιστάτε στους ασθενείς να αναζητούν άμεση ιατρική βοήθεια εάν εκδηλώσουν οποιαδήποτε στιγμή, ένδειξη ή σύμπτωμα του CRS. Με την πρώτη ένδειξη για CRS, να αρχίσετε θεραπεία με υποστηρικτική φροντίδα, tocilizumab ή tocilizumab και κορτικοστεροειδή, όπως αυτά ενδείκνυνται.\nΜύθοι και αλήθειες για την ανώδυνη "διαγραφή" της κύστης κόκκυγος


(Lancaster). Πόλη (136.948 κάτ. το 2000) της βορειοδυτικής Αγγλίας, στην κομητεία Λανκασάιρ. Είναι χτισμένη στις εκβολές του ποταμού Λουν, σε απόσταση 70 χλμ. από το Μάντσεστερ. Έχει ανεπτυγμένο εμπόριο γεωργικών προϊόντων και βιομηχανίες (υφαντουργία, μηχανοκατασκευές, διυλιστήρια πετρελαίου). Το πανεπιστήμιο του Λ. ιδρύθηκε το 1964. Από τα σημαντικότερα μνημεία της πόλης είναι η γοτθική εκκλησία της Αγίας Μαρίας, έργο του 15ου αι., και ένας πύργος του 16ου αι.\nΙστορία. Σπουδαίος ρωμαϊκός σταθμός, το Λ. πέτυχε διάφορα κοινοβουλευτικά προνόμια στα χρόνια του Εδουάρδου A’ (1272-1307), που διατηρήθηκαν μέχρι το 1867. Αναμείχθηκε στον πόλεμο των Δύο Ρόδων (1455-85) και στη διένεξη του Καρόλου A’ με το κοινοβούλιο και καταστράφηκε από πυρκαγιά το 1698. Στη συνέχεια κατακτήθηκε δύο φορές από τους Ιακωβίτες, το 1715 και το 1746. Αποτέλεσε σημαντικό εμπορικό λιμάνι του 18ου αι., αλλά η σπουδαιότητά του μειώθηκε με την ανάπτυξη των τριών βιομηχανικών πόλεων: Λίβερπουλ, Μάντσεστερ και Πρέστον.\n(Lancaster). Αγγλική δυναστεία, κλάδος των Πλανταγενετών (1399-1461). Ιδρύθηκε από τον τέταρτο γιο του Εδουάρδου Γ’, Ιωάννη Γκαντ, που ήταν δούκας του Λ. Ο γιος του Ιωάννη, Ερρίκος Δ’, ανέβηκε στον θρόνο ύστερα από εξέγερση των μεγάλων φεουδαρχών στη βόρεια Αγγλία, που ανέτρεψε τον Ριχάρδο B’. Στα χρόνια του Ερρίκου E’, υπό την πίεση των φεουδαρχών αριστοκρατών, συνεχίστηκε ο Εκατονταετής πόλεμος, στη διάρκεια του οποίου οι Άγγλοι κατέλαβαν τη βόρεια Γαλλία. Την εποχή του τελευταίου Λ., του διανοητικά καθυστερημένου Ερρίκου ΣΤ’, οι Άγγλοι έχασαν όλες τις κτήσεις τους στη Γαλλία εκτός από το Καλέ. Γενικά οι Λ. βασίλευσαν με αυταρχικό τρόπο. Κατέπνιξαν με σκληρότητα τα λαϊκά κινήματα και θέσπισαν αυστηρούς νόμους για τους αιρετικούς. Ύστερα από αιματηρούς αγώνες μεταξύ των Λ. και των Γιορκ, τον θρόνο ανέλαβε ο Εδουάρδος Δ’ του Γιορκ.\n(Lancaster). Ονομασία δύο πόλεων των ΗΠΑ.\n1. Πόλη (118.718 κάτ. το 2000) στην πολιτεία Πενσιλβάνια, σε απόσταση 100 χλμ. από τη Φιλαδέλφεια. Πρόκειται για σπουδαίο εμπορικό και βιομηχανικό κέντρο (γεωργικά προϊόντα και βιομηχανίες τροφίμων, μηχανοκατασκευών και χημικών προϊόντων). Ιδρύθηκε το 1721 και υπήρξε για περιορισμένο χρονικό διάστημα πρωτεύουσα των ΗΠΑ (1777) και αργότερα πρωτεύουσα της Πενσιλβάνια (1799-1812).\n2. Πόλη (35.335 κάτ. το 2000) στην πολιτεία Οχάιο. Είναι χτισμένη στον ποταμό Χόκιν, σε απόσταση 40 χλμ. από την πρωτεύουσα του Οχάιο, Κολάμπους. Διαθέτει ανεπτυγμένη υαλουργία και βιομηχανία ηλεκτρικών συσκευών. Στα περίχωρα της πόλης βρίσκονται σημαντικά αποθέματα αερίου.\nΛάνκαστερ, Μπαρτ — (Burt Lancaster, Νέα Υόρκη 1913 – Λος Άντζελες 1994). Αμερικανός ηθοποιός και παραγωγός του κινηματογράφου. Πρωταγωνιστής των χρυσών δεκαετιών του Χόλιγουντ –κυρίως 1940 και 1950– ο Λ. κατάφερε να συνδέσει το όνομά του με ορισμένες από τις πιο… … Dictionary of Greek\nΛάνκαστερ, Τζέιμς — (James Lancaster, 1555 – 1618). Άγγλος θαλασσοπόρος. Ήταν ένας από τους πρώτους Ευρωπαίους που διέπλευσαν τον Ινδικό ωκεανό. Το 1601, ο Λ. πραγματοποίησε το πρώτο ταξίδι για λογαριασμό της Εταιρείας των Ανατολικών Ινδιών. Το 1616 συνόδευσε τον… … Dictionary of Greek\nΛάνκαστερ, Τζόζεφ — (Joseph Lancaster, 1778 – 1838). Άγγλος παιδαγωγός. Καθιέρωσε την αλληλοδιδακτική μέθοδο, η οποία από το 1811 εφαρμόστηκε σε πολλά σχολεία στοιχειώδους εκπαίδευσης. Έγραψε πολλά έργα πάνω στο αντικείμενό του, το κυριότερο από τα οποία είναι Το… … Dictionary of Greek\nΦλέμινγκ, Λάνκαστερ Ίαν — (Fleming, Λονδίνο 1909 – Καντέρμπουρι 1964). Άγγλος συγγραφέας. Ήταν δημοσιογράφος και από την πείρα του πάνω στην αντικατασκοπία εμπνεύστηκε μυθιστορήματα με ήρωα τον γνωστό μας Τζέιμς Μποντ. Στα έργα του παρουσιάζει φανταστικές περιπτώσεις και… … Dictionary of Greek\nΔύο Ρόδων, πόλεμος των- — Εμφύλιος πόλεμος που διεξήχθη στην Αγγλία κατά το δεύτερο μισό του 15ου αι., μεταξύ των οπαδών του οίκου των Λάνκαστερ από τη μία πλευρά, που είχαν για έμβλημα ένα κόκκινο ρόδο, και του οίκου των Γιορκ από την άλλη, που είχαν για έμβλημα ένα… … Dictionary of Greek\nΕρρίκος — I (Enrico, 1174 – 1216). Λατίνος αυτοκράτορας της Κωνσταντινούπολης (1205 16). Πήρε μέρος στην Δ’ Σταυροφορία (1201) και στην πολιορκία της Κωνσταντινούπολης (1204). Ανακηρύχθηκε αντιβασιλιάς το 1205, όταν ο αυτοκράτορας αδελφός του, Βαλδουίνος… … Dictionary of Greek\nΡος — (Ross). Επώνυμο 2 Άγγλων εξερευνητών. 1. Τζέιμς (Λονδίνο 1800 – Έιλσμπερι 1862). Ήταν ένας από τους πιο τολμηρούς και τυχερούς εξερευνητές των πόλων και συνέβαλε πολύ στη γνώση του αρκτικού καναδικού αρχιπελάγους και της παράκτιας διαμόρφωσης της … Dictionary of Greek\nΜπάφιν, Γουίλιαμ — (William Baffin, Λονδίνο 1584 – Ορμούζ, Περσικός Κόλπος 1622). Άγγλός εξερευνητής. Το 1615 εξερεύνησε τον Κόλπο Χάντσον και τις νότιες ακτές του νησιού Σαουθάμπτον, που βρίσκεται μπροστά στον κόλπο, προσπαθώντας να ανακαλύψει δίοδο προς ΝΔ· το… … Dictionary of Greek\nΜπελ, Άντριου — (Andrew Bell, Σεντ Άντριους 1753 – Τσέλτενχαμ 1832). Αγγλικανός πάστορας. Διεύθυνε στο Έγκμορ, κοντά στο Μαντράς, ένα σχολείο για τα παιδιά των εκεί Άγγλων στρατιωτών, χρησιμοποιώντας την αλληλοδιδακτική μέθοδο. Μαζί με τον σύγχρονο του κουάκερο… … Dictionary of Greek


Λοιπά Ορμονικά Αντισυλληπτικά Μέσα - Gynecology.gr\nGynecology.gr > Γυναικολογικά Θέματα > Αντισύλληψη > Λοιπά Ορμονικά Αντισυλληπτικά Μέσα\nΕπείγουσα Αντισύλληψη (“Το χάπι της επόμενης ημέρας”)\nΗ αποτελεσματικότητα της μεθόδου είναι τόσο υψηλότερη όσο νωρίτερα μετά τη σεξουαλική επαφή, που έγινε χωρίς προφύλαξη, γίνει η χορήγηση των ορμονών. Η λήψη πρέπει να αρχίσει μέσα στις πρώτες 12 ώρες μετά τη συνουσία και το αργότερο μέσα σε 72 ώρες. Ο τρόπος δράσης του χαπιού είναι η πτώση της δεκτικότητας του ενδομητρίου, ούτως ώστε οι συνθήκες του ενδομητρίου να είναι αφιλόξενες για εμφύτευση του τυχόν γονιμοποιηθέντος ωαρίου όταν φθάσει στη μήτρα. Αν δεν καταφέρει τον αποκλεισμό της εμφύτευσης, και το έμβρυο κατασκηνώσει στο ενδομήτριο επιτυχώς, η εγκυμοσύνη μπορεί να συνεχιστεί χωρίς κίνδυνο για το έμβρυο. Η χρήση του μπορεί να προκαλέσει ναυτία, εμετό, κεφαλαλγία, ακανόνιστη κολπική αιμορραγία και άγχος μέχρι να διαπιστωθεί αν πραγματικά ‘’πέτυχε’’.\nΗ δράση τους οφείλεται σε αναστολή της ωοθυλακιορρηξίας όπως και τα συνδυασμένα αντισυλληπτικά, αλλά και σε ωχρινοποίηση του ενδομητρίου και επίδραση στην τραχηλική βλέννα με αποτέλεσμα να αναστέλλεται η γονιμοποίηση και η εμφύτευση του ωαρίου. Η αποτυχία της μεθόδου είναι κάτω από 2%, μπορεί να χρησιμοποιηθεί σε γυναίκες που έχουν αντένδειξη για κάποιο λόγο να πάρουν οιστρογόνα. Η χρήση του μπορεί να προκαλέσει διαταραχές της εμμήνου ροής, πολλές γυναίκες συνεχίζουν με κανονικούς ωορρηκτικούς κύκλους παρά την καθημερινή χωρίς διακοπή λήψη του προγεστερονικού σκευάσματος.\nΗ χορήγηση ενδομυϊκά 150 mg κάθε 3 μήνες οξεικής μεδροξυπρογεστερόνης προκαλεί μόνιμη αναστολή της παραγωγής της ωχρινοτρόπου ορμόνης της υπόφυσης (LH). Η αποτυχία της μεθόδου είναι κάτω από 2%. Οι ανωμαλίες της περιόδου είναι συχνή παρενέργεια, καθώς και η καθυστέρηση επαναφοράς της γονιμότητας.\nΟρμόνες σε διαδερμική χορήγηση\nΗ διαδερμική χορήγηση ορμονικής αντισύλληψης γίνεται με τοποθέτηση αυτοκόλλητου μια φορά την εβδομάδα για τρεις εβδομάδες και με μεσοδιάστημα μιας εβδομάδας. Η αποτυχία της μεθόδου είναι κάτω από 2% μπορεί όμως να προκαλέσει ερεθισμό στο δέρμα και ξεκόλλημα του αυτοκόλλητου τους καλοκαιρινούς μήνες.\nΠρόκειται για υποδόρια τοποθέτηση ειδικής κάψουλας που περιέχει προγενεστερινοειδές λεβονογεστρέλη. Τόσο η εισαγωγή όσο και η αφαίρεση τους απαιτούν τοπική αναισθησία και σε ορισμένες γυναίκες συσχετίστηκαν με δερματικές βλάβες και δημιουργία χηλοειδών. Παρέχει καλή αντισυλληπτική προστασία για 5 χρόνια αλλά μπορεί να προκαλέσει διαταραχές της εμμηνορρυσίας.\nΠρόκειται για στρογγυλό δακτύλιο ο οποίος τοποθετείται στο κόλπο και επιτρέπει τη βαθμιαία απελευθέρωση των δραστικών ουσιών (Οιστρογόνου-Προγεστερινοειδούς). Ο δακτύλιος παραμένει στη θέση του για 21 ημέρες, στη συνέχεια αφαιρείται και μετά πάροδο 7 ημερών επανατοποθετείται νέος δακτύλιος. Η αποτυχία της μεθόδου είναι κάτω από 2%.


Παραμονή Χριστουγέννων, Τρίτη στις 11:οο το πρωί, 40 "ατζιέλοι" από τον Χορευτικό Όμιλο Φοιτητών και από το Χορευτικό και Πολιτιστικό Εργαστήρι "Χοροπατήματα" ψάλλουν τα Κυπριακά Κάλαντα στις οδούς Παπαφλέσσα, Τράλλεων και Βεΐκου.\nΟ Πρόεδρος του Πολιτιστικού και Αθλητικού Οργανισμού του Δήμου Γαλατσίου ζήτησε να ακουστούν κάλαντα από την Κύπρο καθώς μέσα στους 30 πολιτιστικούς συλλόγους της πόλης μας δεν υπάρχει κάποιος Κυπριακός φορέας κι εμείς υλοποιήσαμε το αίτημα του αυτό (όπως είχαμε ξανακάνει πριν 3 χρόνια). Ο Τόλης Ψαρρός με τον Χ.Ο.Φ. αποδέχτηκε την πρόταση μας με χαρά, μας έντυσε με τις τοπικές ενδυμασίες τους, και συνόδεψε τους τρεις βιολιστές του εργαστηρίου μας. Ο δάσκαλος της κιθάρας Βασίλης Κανελλόπουλος συντόνισε με το λαούτο του τους δύο ακόμα κιθαρίστες μας, η Μαριγώ Μπούρη γέμισε και έδεσε την ορχήστρα μας με το ακορντεόν της και φλογέρα μπεντιρ και ιδιόφωνα μαζί με τις φωνές των καλαντιστών ολοκλήρωσαν την μουσική αυτή πομπή. Οι δάσκαλοι φωνητικής και βιολιού (Παντελιάς και Κουτσούκος) και η γραμματέας Στέλλα Πότση έπρεπε να βοηθήσουν για ανάγκες άλλων συλλόγων (Μνήμες Παράδοσης και Κέντρο Ελληνικής Τέχνης) όπου με χαρά ευγενικά τους παραχωρήσαμε ;).\nΚαθιερωμένη πρώτη στάση τα Οπτικά "Optoteam", ακολούθησε το "Θες Μπες" (που θέλαμε και μπήκαμε), το Cosmos Pharmacy και το καφεκοπτείο "ο Βραζιλιάνος". H Κατάληξη ήταν στην πλατεία Μανδηλαρά όπου και το μετατρέψαμε σε μικρό νησιώτικο γλεντάκι.\nΕυχαριστούμε όσους ακολούθησαν και όσους ήθελαν αλλά δεν μπόρεσαν λόγω εργασίας.\nΦωτογραφίες έβγαλε η Κούλα Σταμελάκη.\nΦτωχότερος κατά δέκα μεγάλους σάκους σκουπιδιών είναι ο λόφος Λεβεντάκη από σήμερα το πρωί της Κυρια...\nΤην Κυριακή 30 Νοεμβρίου οι γεωπόνοι Δ. Κάβουρας και Χ. Χαριζάνης μοιράστηκαν μαζί μας, μέσα σε τρει...\nΜαζεύουμε ξανά !\nΞαναμαζέψαμε τρόφιμα για τον "Θεόφιλο" 4/4/13...


25th Frame: 2009\nΑναρτήθηκε από Ilias Dimopoulos στις 1:47 μ.μ. 9 σχόλια: Σύνδεσμοι σε αυτήν την ανάρτηση\n20. ONCE (2006), John Carney, director\nΟι ταινίες λίγων, μένουν πάντα ταινίες λίγων, όσο ελιτίστικο κι αν ακούγεται αυτό. Μυστηριωδώς τούτο εκθειάστηκε τρία χρόνια πριν, σήμερα δεν το θυμάται σχεδόν κανείς. Εγώ το είδα πριν μια βδομάδα και μου κατέστρεψε τη λίστα. Πως αλλιώς όμως όταν μια γυναίκα κοιτάζει έναν άνδρα «and makes him wanna be a better man» που λέει κι ο Jack στο As Good As It Gets, ή ένας άνδρας κοιτάζει μια γυναίκα σαν να κρύβονται στα χείλια της όσα κίνησες στην ζωή σου να μάθεις. Υπάρχει εδώ τέτοιο κοίτασμα ειλικρίνειας που να σου θυμίζει πως αν δεν μπορείς να είσαι αυτός που ψάχνω, μη με κοιτάζεις καν. Και υπάρχουν και τα τραγούδια του Hansard, που ο ίδιος ξέρει να φθογγίσει όπως ακριβώς τους αναλογεί. Και τι τέλος Θεέ μου..\n19. SE, JIE (2007), Ang Lee, director\nΕκτός από σκηνοθετική πανδαισία και σβηστό πολιτικό σχόλιο, το Se, Jie είναι πάνω απ’ όλα μια σπουδή στην γονιμοποίηση του πόθου από την αγάπη και στην απόδοση της εξακολουθητικής ήττας της επανάστασης σε απώτατα ρομαντικά αίτια, εκείνα ίσως που είναι και η ρίζα της επανάστασης καθ’ αυτής.\n18. SOLARIS (2002), Steven Sonderbergh, director\nΟι συγκρίσεις δεν αποφεύγονται και είναι εισβάρος του σοβιετικού φιλμ. Όχι γιατί είναι υποδεέστερη ταινία – είναι απείρως σημαντικότερη – αλλά γιατί διαθέτει μια πλήρως ανεξερεύνητη με σημερινά, προσωπικά φυσικά, μέτρα, πτυχή. Αυτήν μιας ρομαντικής ενηλικίωσης μέσα στην οδύνη της απώλειας, της ενοχής, της άρρητης θλίψης και της συναισθηματικής απονεύρωσης.\n17. HABLE CON ELLA (2002), Pedro Almodovar, director\nΑυτή πρέπει να είναι η πιο παράξενη εξομολόγηση ενός σκηνοθέτη, στηριγμένου στις παράξενες εξομολογήσεις. Ένας ψίθυρος αρσενικής ευαισθησίας από έναν gay σκηνοθέτη που μοιάζει ν΄αμφιταλαντεύεται (pun intended), μια μομφή στον θάνατο, μια λυρική, πολυπρόσωπη, κάποτε αινιγματική, ωδή στο ζωογόνο έρωτα (και τις ειρωνείες του) κι ένα ασπρόμαυρο παραμύθι, πλήρους ευθαρσούς ωριμότητας που εικονογραφεί την περιπτεριακή ψυαχανάλυση με τρόπο οριακού αυτοξεμπροστιάσματος.\n16. CACHE (2005), Michael Haneke, director\nΌσο δύσκολο είναι να γράψεις χωρίς να αποκαλύψεις καίρια «αινίγματα» του φιλμ, άλλο τόσο να πείσεις για την κινηματογραφική γοητεία ενός τόσο έντονα διανοούμενου φιλμ, που ανακαλύπτει μέσα στην λεπτομέρεια του καθημερινού, την σαρωτική εξαφάνιση της διαφορετικότητας αλλά και την κατατροπωμένη αγωνία της ύπαρξης που κείτεται κρυμμένη στις πιο ανομολόγητες αντιδράσεις και συμπεριφορές.\n15. THE ROAD TO PERDITION (2002), Sam Mendes, director\nΜια ιστορία της ενηλικίωσης δύο γιών, ενός που θα ζήσει τις τελευταίες, μα όμορφες και μοναδικές, στιγμές με τον πατέρα του κι ενός που τον λατρεύει και τον σέβεται μα τον κυνηγά και τον εκδικείται. Παρά την (άγια) κλασσική μορφή και το αφηγηματικό στυλ που επιτάσσει το φιλμ εποχής, τέτοιο ρέκβιεμ δεν μπορεί παρά να ενδυθεί την σιωπή και την βροχή στο ελεγειακό του φινάλε.\n14. MINORITY REPORT (2002), Steven Spielberg, director\nΠερίτεχνο οπτικά, ανώτερο στις συνθέσεις του από το A.I. (αν και εικαστικά μοιάζει σχεδόν σαν sequel), πλήρως ενταγμένο στο χιτσκοκικό, ηθικό του περιβάλλον, εναρμονισμένο με την ανησυχία της war on terror εποχής του, το Minority ακουμπά την κορυφή σκηνοθέτη/πρωταγωνιστή, αποτυγχάνει ανεμενόμενα στα ταμεία (χάνοντας εξ’ ισου αναμενόμενα από το Lilo & Stitch, θυμάμαι, εντός Αμερικής…) κι αποτελεί ένα απ’ τα καλύτερα παραδείγματα ταινίας «μεγάλου» κοινού που η κριτική δεν άργησε τραγικά ν’ αντιληφθεί.\n13. HIGH FIDELITY (2000), Stephen Frears, directors\nΗ υπόθεση «αν ο Woody Allen ήτανε ροκάς» είναι αβάσταχτα υπέροχη για να την αρνηθείς. Αν μάλιστα προσθέσεις ορισμένα πράγματα που ο Hornby τα γράφει στο πόδι, τον τελειοιδεώδη Cusack, τον Jack Black σε ντελίριο και τον Todd Louiso να μας θυμίζει αγαπημένους συμμαθητές, τότε μένει το αξέχαστο φαντασιοξυλίκι στον χάρε κρίσνα Robbins, με κλωτσές και ταμειομηχανές στο κεφάλι. Μήπως να έλεγα απλώς ο Λεμπόφσκι της δεκαετίας;…\n12. MYSTIC RIVER (2003), Clint Eastwood , director\nΜια άτυπη τριλογία με θέμα την παιδική κακοποίηση, και ό,τι αυτό συνεπάγεται, ξεκινάει εδώ. Ο Eastwood κι ο Helgeland ξαναδιαβάζουν τον Shakespeare – κι ας λέει ο πρώτος στις Κάννες πως «απλώς γύρισε μια ιστορία που του άρεσε»…\nΤέτοιος φαταλισμός δεν απαντάται συχνά, το ίδιο το σινεμά ξαναγυρίζει στην εποχή που οι χαρακτήρες οδηγούσαν το άρμα με μοναδικό εφφέ τις ερμηνείες κι ένας μυστικός αέρας βασάνου, που ο Eastwood γνωρίζει καλά στο σύνολο της φιλμογραφίας του, αλλά ποτέ παρόμοια, αρχίζει να πνέει βασανιστικά εντός σου για πάντα μετά το τέλος της. Όταν ο ωρολογιακός μηχανισμός που ξεκινάει στο τέταρτο, εκραγεί στο παράλληλο μοντάζ της αποκάλυψης, δεν θα ‘χει μείνει παρά μια χειρονομία του αστυνόμου στον βασιλιά.\n11. LORD OF THE RINGS TRILOGY - ειδική μνεία: THE TWO TOWERS (2002), Peter Jackson, director\nΠρέπει να ομολογήσω πως την πρώτη φορά που είδα και τις τρεις ταινίες, τράβηξα από έναν σχεδόν τρίωρο, μακάριο ύπνο – που μάλιστα δεν περιείχε καν όνειρα από την ταινία και δεν διακόπτονταν από ταρατατζούμ, κλαγγές, κραυγές και Howard Shore ενορχηστρώσεις. Πραγματικά μυστηριωδώς αγόρασα τις uncut εκδοχές (τέσσερεις ώρες έκαστη) και…μολύνθηκα. Τώρα πια χωρίς πολλά πολλά, τούτο είναι η κορυφαία μυθοποιΐα των καιρών μας, αρκεί να το προσεγγίσεις όπως του αρμόζει.\nΑναρτήθηκε από Ilias Dimopoulos στις 11:31 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Ilias Dimopoulos στις 1:51 μ.μ. 4 σχόλια: Σύνδεσμοι σε αυτήν την ανάρτηση\n40. THE WAR OF THE WORLDS (2005), Steven Spielberg, director\nΕν αρχή ην ο λόγος και πράγματι ένας σπουδαίος σεναριογράφος, ο David Koepp (Carlitto’s Way, Lost World, Panic Room) μπορεί να συμβάλλει μέγιστα στην όσμωση ενός αμιγούς blockbuster σε εδάφη καθαρής αλληγορίας. Ο Spielberg εξακολουθεί πάντα να χαράζει το έδαφος πάνω στο οποίο το ψυχαγωγικό σινεμά ενηλικιώνεται χωρίς να μεγαλίζει κι εδώ στοιχίζει μια ογκώδη μεταφορά του τι θα πει να τρομοκρατείσαι, να βομβαρδίζεσαι και να τρέχεις. Συνάμα, η διάλυση της οικογένειας μοιάζει εδώ και αίτιο ψευτοπαλλικαρισμού και στρατολαγνείας.\nΥπάρχουν εικόνες φυσιογνωμικής απόγνωσης και ποίησης πλήθους σε τούτο, που μοιάζουν παρμένες περισσότερο απ’ τον Αγγελόπουλο παρά τον, αγαπημένο του Steven, David Lean.\n39. THE THREE BURIALS OF MELQUIADES ESTRADA (2005), Tommy Lee Jones, director\nΕκείνο το ειδικό γονίδιο που «προστίθεται» στην κούνια ειδάλλως χαιρέτα το (και μας), το υπεύθυνο μιας αυτοαναγόρευσης σε ηθικό, αφοσιωμένο, αυταπαρνούμενο άνδρα, ο Jones πρέπει να το ‘χει τριπλό σαν τ’ όνομά του. Δεν έχουν μείνει πολλοί, ο πατέρας Clint, ο Haggis, ο Redford, o Helgeland, ο Mann (του Insider…) και δαύτος, ίσως και λίγοι ακόμα.\nΘέλω να πω η επιλογή της ιδέας να κάνεις σκηνοθετικό ντεμπούτο στα 59 σου, με την ιστορία μιας φιλίας που πρέπει, εντελώς ομηρικά, να εξιλεωθεί κι ενός ανερμάτιστου που πρέπει να μάθει να πληρώνει τις συνέπειες της καθημερινής μαλακίας του, δεν είναι και το πιο αναμενόμενο…\n38. BROWN BUNNY (2003), Vincent Gallo, director\nΑυτοαπορροφημένο, ενοχλητικά αυτάρεσκο για 85 λεπτά, αυνανιστικά ιδιοσυγκρασιακό (πάντα υπό αγγελικό soundtrack, ωστόσο), το Brown Bunny εκρήγνυται ατομικά στο φινάλε του κι από κει και πέρα διαστέλλεται σεισμικά εντός σου μέχρι που να μην αντέχεις τον εαυτό σου χωρίς αυτό. Στο ενδιάμεσο νοιώθεις ανεκδιήγητο κάθαρμα που διαισθάνεσαι πως αν είχες το ταλέντο και τα κότσια του Gallo, θα γύριζες ακριβώς την ίδια ταινία.\n37. FINDING NEMO (2003), Andrew Stanton, Lee Unkrich, directors\nΔεν θα περίμενα ποτέ πως ένα animated μπορούσε να συναγωνισθεί τον Dumbo, το Alice in Wonderland ή ότιδήποτε από την δεκαετία του ’40 της Disney. Όντως αυτό δεν μπορεί να συμβεί, αλλά υπάρχει πλέον συγκάτοικος. Τέτοια χάρη, τόση πλάκα και αυτή ακριβώς η παιδικότητα ανενόχλητη από την τεχνολογική extravaganza, συνιστά μεφιστοφελικό αδίκημα.\n36. NO COUNTRY FOR OLD MEN (2007), Joel & Ethan Cohen, directors\nΜέσ’ από την πλάκα και την θριαμβική θεώρηση της ανθρώπινης χαζομάρας, οι Κοέν για δεύτερη φορά εδώ (η πρώτη ήταν το Μεγάλος Λεμπόφκσι) σοβαρεύουν τις απώτερες συνέπειες του έργου τους συναρμολογώντας στον στοχασμό τους πάνω στην εξέλιξη των μύθων στην εποχή μας μια βαθιά, πικρή και μάλλον εσχατολογική αντιμετώπιση ενός κόσμου που ο Θεός εγκατέλειψε.\n35. THE MIST (2007), Frank Darabont, director\nΟ Darabont λατρεύει το σινεμά κι ο Stephen King τον Darabont. Βέβαια όπως γνωρίζουμε απ’ τους καιρούς της κιουμπρικικής Λάμψης, ο King πιστεύει στον Θεό κι αυτό συνήθως (όχι πάντα) είναι πρόβλημα για το σπουδαίο σινεμά. Έτσι ο Darabont, που ξέρει καλύτερα απ’ τον King, αλλάζει την Παναγία του φινάλε του ομώνυμου βιβλίου του συγγραφέα και ολοκληρώνει με βομβαρδιστικό τρόπο ένα ασυναγώνιστο morality play που φορά την λυκοπροβιά ενός ντελιριακού horror.\nΠανάξιο τέλος για την Gay Harden, μην το ξεχάσω.\n34. CAST AWAY, (2000), Robert Zemeckis, director\nΗ τελευταία ταινία του Ζεμέκις στον κόσμο τούτο – διότι αυτό που κάνει τώρα είναι περισσότερο ένας τεχνοεκφραστικός πειραματισμός σε μια, ενδεχομένως, μελλοντική μορφή κινηματογράφου – έχει το touch της μεγάλης ταινίας. Εκείνης που ενώ ποντάρει όλα της τα υπάρχοντα σε μια μονομανή ιστορία επιβίωσης κερδίζει τους λίγους με την υπέροχη coda της, εκεί που πληροφορείσαι πως η ζωή κάποτε δυσκολεύει περισσότερο κι από ένα ερημονήσι κι οι επιλογές τότε στοιχίζουν εξ’ ίσου, αν όχι και περισσότερο. Η τρίτη (τέταρτη, πέμπτη…) ηχηρά μεγάλη ερμηνεία στην ιστορία του πρωταγωνιστή της.\n33. MATCH POINT (2005), Woody Allen, director\nΧωρίς να είναι κινηματογραφικά πρωτότυπο ή γουντιαλενικά πρωτάκουστο, το Match Point έχει την θέση που είχε το Husbands and Wives 13 χρόνια πριν από αυτό. Είναι μια συνολικά απρόσμενη ταινία, που μοιάζει βεβαρυμένη από έναν Άλεν κυνικότερο του συνήθους, βασανιζόμενο από μια εξακολουθητική τυραννία επίγνωσης πως σ’ έναν αήθη κόσμο, όλα τελικά δεν μπορούν να είναι τίποτα περισσότερο από μια υπολογισμένη συγκυρία.\n32. AVIATOR (2004), Martin Scorsese, director\nH δεύτερη καλύτερη δουλειά του στα 00ς – η πρώτη είναι το No Direction Home, αλλά δεν βάζω ντοκιμαντέρ – αποψύχει γοητευτικά το πολύπαθο είδος του biopic και το εμβαπτίζει σε λατρεία για το σινεμά σε τέτοιο βαθμό, που να μπλέκει στην συνταγή την πιο μερακλίδικη πτυχή της ζωής του. Kαταλήγει έτσι να φτιάξει στα 00ς εκείνο που έκανε τις τρεις προήγουμενες δεκαετίες με τον Ταξιτζή, τον Τελευταίο Πειρασμό και το Kundun. Όπως έχω πει και αλλού, πραγματικό κρίμα να πέσει στην χρονιά του Million Dollar Baby, άξιζε να έχει πάρει εδώ το (εξοργιστικά καθυστερημένο) πρώτο του σκηνοθετικό όσκαρ.\n31. IN THE VALLEY OF ELAH (2007), Paul Haggis, director\nΥπάρχει μια σκηνή στην Λεπτή Κόκκινη Γραμμή (της επίθεσης στον καταυλισμό των Ιαπώνων) που συνοψίζει ό,τι μπορεί να ειπωθεί για το ανείπωτο του πολέμου και την κάνει την καλύτερη αντιπολεμική ταινία όλων των εποχών.\nΕκείνο που ανακαλύπτει ο πατέρας στην πορεία της διερεύνησης της εξαφάνισης του γιού του από το στρατόπεδο, είναι πως η λεπτή κόκκινη γραμμή καταπατήθηκε. Τρώμε ο ένας τον άλλον και δεν δείχνει να θορυβείται κανείς. Κι επιτρέπουμε στην «πατρίδα» – τους οικονομέτρες της δηλαδή – να προτάσσει την σημαία σαν λάφυρο και προτροπή του κανιβαλλισμού. Ο Πατέρας αναποδογυρίζει την σημαία στο συνταρακτικό φινάλε. Κι αυτό σημαίνει Βοήθεια - προς όποιον μπορεί να νοιαστεί και να προστρέξει.\nΑναρτήθηκε από Ilias Dimopoulos στις 11:46 π.μ. 4 σχόλια: Σύνδεσμοι σε αυτήν την ανάρτηση\nΑναρτήθηκε από Ilias Dimopoulos στις 12:55 μ.μ. 2 σχόλια: Σύνδεσμοι σε αυτήν την ανάρτηση\n60. CATCH ME IF YOU CAN (2002), Steven Spielberg, director\nΠέρα από κάποιες εμβληματικές του ταινίες, ο μέγας Steven γίνεται κάθε δεκαετία όλο και καλύτερος. Κι εκείνο που ανέκαθεν ήταν εκπληκτικό με δαύτον ήταν η μαγική του ικανότητα να ενδύει το σημαντικό με το αβασάνιστο, τον στοχασμό με την ψυχαγωγία. Εδώ, οι μηχανισμοί του θεάματος είναι το κλειδί, η μοναξιά των πρωταγωνιστών έχει heartbreaking στιγμές (όπως όταν ο Hanks γελά που ο Di Caprio του τηλεφωνεί Χριστούγεννα λέγοντάς του πως είναι μόνος, ενώ ο ίδιος δουλεύει καταμόναχος στα γραφεία του bureau) κι ο Spielberg, για μια ακόμα φορά, θρηνεί τον χαμό της αγαπημένης του Οικογένειας.\n59. BLOOD WORK (2002), Clint Eastwood, director\nΌσα είπε εδώ ο Clint τα ξανάπε ο Ινιάριτου ενάμισι χρόνο μετά στα 21 Γραμμάρια. Ο Sean Penn μυρίστηκε την απάτη και στο καπάκι συνεργάστηκε με τον γνωρίζοντα για να μην τον ξαναπούν καθυστερημένο – αρκετά άκουσε με τον «full retard» Sam…\nΟι εξυπνάκηδες κολλήσανε που κατάλαβαν τον δολοφόνο στα μισά – εγώ τον κατάλαβα όταν μου τον είπε ο Clint – οι υπόλοιποι το ΄χαψαν στα περί δημιουργικής παρακμής. Την επόμενη χρονιά ο παρακμάζων τους πέταξε το Μυστικό Ποτάμι κατάμουτρα.\n58. THE VILLAGE (2004), M. Night Shyamalan, director\nΟ δύστυχος ινδοαμερικανός έχει ακούσει τα ανήκουστα από τούτο και μετά, αλλά εφημεροκριτική – και θεατές που την ακολούθησαν – δεν έγιναν ποτέ ξακουστοί για την κινηματογραφική τους ευδαιμονία.\nΜέγιστος της λεπτομέρειας, χιτσκοκικής δυνατότητας σασπενσιονιστής (sic) και ακραιφνής παραμυθάς, εδώ μιμείται τον Serling του Twilight Zone κι εξάγει δίδαγμα αντιμισαλλόδοξο, αντεθνικιστικό και αντιγονεϊκό που σαρώνει.\n57. ΤΗΕ MANCHURIAN CANDIDATE (2004), Jonathan Demme\nΘρίλερ πολιτικής παράνοιας, ριμέϊκ του έξοχου φιλμ του Frankenheimer, με τον Demme σε διαβολεμένη φόρμα και με κείνα τα ζαλιστικά, αργά close up που δεν ξεχνάς ποτέ. Ίσως τελικά δεν είναι τόσο ο πόλεμος που αποκτηνώνει, όσο αυτή η βλακεία μας να τονώνουμε εκείνους που τον υποθάλπουν. Παρεμπιπτόντως: Η Streep έπρεπε να έχει τσιμπήσει ένα ακόμα οσκαράκι εδώ.\n56. INSOMNIA (2002), Christopher Nolan, director\nΑν ο όρος «συνειδησιακό θρίλερ» είναι καθόλου δόκιμος, τότε το Insomnia πρέπει να είναι η textbook ‘00ς εκδοχή του. Σαφώς ταινία επανειλημμένων θεάσεων, μεγαλώνει κάθε φορά βασισμένη σε μια περίλαμπρη απεικόνιση του χαμού στο μυαλό ενός ανθρώπου που δεν μπορεί ν΄απεγκλωβιστεί απ' το παρελθόν. Κολασμένα σκοτεινό, αν και λουσμένο στο αλασκανό φως, με την μοναδική πραγματικά μεγάλη ερμηνεία του Pacino στην δεκαετία.\n55. HANNIBAL (2001), Ridley Scott, director\nΜπαίνοντας τρομερά προκατειλημμένος εναντίον της – και πολύ πολύ επιφυλακτικός για τον ανερμάτιστο σκηνοθέτη της – δεν άργησα να συνειδητοποιήσω πως τούτο είναι μια λουσάτη, υπερστυλιζαρισμένη, μαύρη κομεντί σε φλωρεντιανό φόντο, γεμάτη αξέχαστα set pieces, (t)a(t)άκες που σε φτιάχνουν, καθαρή πρόκληση του MPAA rating (if you can’t keep up the conversation…) και φινάλε ενός από τους μεγάλους διεστραμμένους έρωτες της οθόνης. Ίσως μόνο έτσι θα μπορούσε να σταθεί δίπλα στον αξεπέραστο προκάτοχό του.\n54. THE HOURS (2002), Stephen Daldry, director\nΟι Ώρες μιας ταραγμένης γαλήνης, που όλα αναποδογυρίζουν στις σημασίες τους. Οι Ώρες μιας ζωής που μοιάζει να ξεγλυστρά, οριοθετημένη πάνω σε κανόνες άλλων. Οι Ώρες που αναλογίζεσαι πως οι δικοί σου κανόνες δεν εφευρέθηκαν ακόμη. Οι Ώρες που δαγκώνεις τα χείλια σου για να υπάρξεις. Και κείνες που τα δαγκώνεις για να συνυπάρξεις. Κι εκείνες που δαγκώνεσαι να νικήσεις την ορμή να πάψεις να υπάρχεις.\nΟι Ώρες της προετοιμασίας. Οι Ώρες του άγχους να ευχαριστήσεις, να ευγνωμονήσεις, να δώσεις στον καθένα της ζωής σου αυτό που κέρδισε. Οι Ώρες του πάθους – που εγκλωβίζεται και της απάθειας που σε εγκλωβίζει. Οι Ώρες του παρελθόντος που σιγουρεύει το μέλλον, καθορίζοντας το παρόν. Οι Ώρες του μεταξύ μας που θες να προστατεύσεις. Κι όλο λιγοστεύουν. Οι Ώρες ό,τι έχουμε, είχαμε και ποτέ θ’ αποκτήσουμε.\nΟι Ώρες της συνειδητοποίησης. Ζωή είναι κείνο που σου συμβαίνει όταν σχεδιάζεις το μέλλον σου, είπε κάποιος. Οι Ώρες της αποδοχής, των στιγμών, των βλεμμάτων, της ποίησης, των λεπτομερειών, των κενών, των αποστάσεων, των βημάτων, των διαδρομών, της μνήμης, των οσμών, των αποδράσεων, της ψυχής, του πόνου, της εγκατάλειψης, της αδυναμίας, της τελικής παραίτησης.\n53. OPEN RANGE (2003), Kevin Costner, director\nΕίναι κάποιοι δημιουργοί που στις φλέβες τους τρέχει γουέστερν – και το ξέρουν. Ο Costner είναι ένας απ’ αυτούς, κι ας έχει κάνει μόνο δύο. Αυτό είναι το καλύτερό του, φορτωμένο δυο ήρωες συλληφθέντες ανάμεσα σε δύο εποχές, αναγκασμένους να εφαρμόσουν το πρέπον δίκαιο αλλά και να χωρίσουν ακολουθώντας ο καθένας την προσωπική του συγκυρία.\n52. SLEUTH (2007), Kenneth Branagh, director\nΗ κριτική το κατέσφαξε, αγνοώντας αναμενόμενα τόσο το θεματικό μοτίβο του πρωτοτύπου, όσο και τον δάκτυλο Pinter στο νευροσεξουαλικό ξαναδιάβασμα της ιστορίας. Είναι ακριβώς η στιγμή που η αμήχανη κριτική ασχολείται με ευκολίες όπως οι ερμηνείες ηθοποιών, αντί με ερμηνεία κειμένου. Αναμφίβολα το καινούριο Sleuth θα χαθεί στον χρόνο, κάποιοι όμως θα ανατρέχουν σ’ αυτό όταν αναμοχλεύουν τον αιματηρό ενδοπόλεμο στο μυαλό ενός άνδρα.\n51. SIDEWAYS (2004), Alexander Payne, director\nΕίναι κάποιοι δημιουργοί που ξέρουν να υφαίνουν τον ιστό της ανθρώπινης κωμωδίας, με μια συναρπαστική ελαφρύτητα που γεννά από μόνη της τον γλυκόπικρο σαρκασμό της ζωής. Ο Brooks είναι ένας από τους παλαιότερους, ο Payne με αυτό χρίζεται πρίγκηπας των κατάτι νεότερων.\nΘα μου πεις βέβαια, Giamatti παρόντος, πάσα αρχή…\nΑναρτήθηκε από Ilias Dimopoulos στις 12:10 μ.μ. 8 σχόλια: Σύνδεσμοι σε αυτήν την ανάρτηση\nΑναρτήθηκε από Ilias Dimopoulos στις 1:53 μ.μ. 6 σχόλια: Σύνδεσμοι σε αυτήν την ανάρτηση\n80. BORAT (2006), Larry Charles, director\nO Borat αντικρούει μίσος, ομοφοβία, ρατσισμό και «θεία βλακεία» με το μοναδικό όπλο που στέκει ακόμα νόμιμο. Ένα καταρρακτώδες χιούμορ τζεριλιουϊκής ανυποψίας και πλήρους ξεχαρβαλώματος, σελερσικής χωροαποξένωσης και τσαπλινικής περιφρόνησης της Αρχής. Πάσας αρχής.\nΈτσι ξεκινάς από φραστική κατεδάφιση μπελουσικού τύπου και καταλήγεις στην πιο εξωφρενικά αστεία σκηνή της ιστορίας του σινεμά. Μπορεί στο ενδιάμεσο να έχει υποπέσει σε «μερικά» αδικήματα αντίστοιχης ρατσίζουσας συμπεριφοράς ή προφανούς φιλοσιωνισμού, αλλά είναι πταίσματα ενώπιον της θεματικής αποτελεσματικότητας.\nΠου ειδικά στο κωμικό της μέρος, σε απειλεί με πραγματική υστερία γέλιου.\n79. POLLOCK (2000), Ed Harris, director\nΈπρεπε να καθίσει ο ίδιος στην σκηνοθετική καρέκλα για να επιτρέψει στον εαυτό του να φανεί πόσο μεγάλος ηθοποιός είναι. Ευτυχώς, έτσι ξεκίνησε και μια μεγάλη για αυτόν δεκαετία. Ο Harris, στήνει μια σπάνια βιογραφία ενός μοναδικού καλλιτέχνη, πλησιάζοντάς έτσι όπως οι περισσότεροι κινηματογραφιστές διστάζουν: Μέσ’ από την ίδια την διαδικασία της καλλιτεχνικής δημιουργίας. Για να δείξει έτσι πως οι πραγματικά σπουδαίοι δεν έχουν επιλογή, την ώρα που εμείς το μόνο που ψελλίζουμε είναι μια συγκατάβαση για την «αρρώστεια» που αντιλαμβανόμαστε.\n78. WALL-E (2008), Andrew Stanton, director\nΓια να παραφράσω το tag line της Suspiria, το μόνο ομορφότερο πράγμα από το πρώτο τέταρτο του WALL-E, είναι τα τελευταία 85 λεπτά. Ένας ύμνος στην «ανθρωπινότητα», παιανίζει μέσα απ΄την ιστορία ενός μικρού ρομπότ μιας εγκαταλειμμένης γης. Η οικολογία όμως ανήκει στις λεπτομέρειες, βλέποντας το σινεμά του WALL-E – κι εν γένει της Pixar – είναι σα να μπαίνεις στην χρονομηχανή των πρώτων ημερών του σινεμά, ν΄ανακαλύπτεις εκείνα τα πρωτογενή που το κάνουν τόσο ελκυστικά μοναδικό αλλά και ν’ αντιπαρατίθεσαι με τον κινηματογραφικά αποξενωμένο εαυτό σου. Όποιος περάσει το τεστ, αισθάνεται ακόμη καλά.\n77. THE NOTEBOOK (2004), Nick Cassavetes, director\nΗ βασική χαρτομαντηλοταινία της δεκαετίας, βρίκσει τον υιό Κασσαβέτη να μεταγράφει νουβέλα του καταστρεπτικού Nicholas Sparks (Message in a Bottle, A Walk to Remember, Nights in Rodanthe), βάζοντας την μαμά Gena στα μετώπισθεν κι ένα ζευγάρι τοπ νεοφερμένους (McAdams, Gosling) να μας διαλύσουν στο κλάμα. Mission accomplished στην εντέλεια φυσικά, μιας και μια ειλικρινής, ανδρική καταγραφή του αγέρωχου βάρους της αγάπης, πως ν’ αποτύχει;\n76. UP (2009), Pete Docter, Bob Peterson, directors\nΗ παιδική συνείδηση της ανθρωπότητας (λέγε με Pixar) χτύπησε φέτος κάτω από τη μέση, κλέβοντας στα ίσα τις προεφηβικές φαντασιώσεις πολλών από εμάς, μονολογώντας ένα αρχικό τρίλεπτο σιωπηλού σπαραγμού πάνω στην (σύντομη) ανοησία που είναι η ζωή, θρηνώντας χαρούμενα πάνω στην αμνησία μας των προαναφερθεισών φαντασιώσεων, ενδίδοντας στην αέναη αγορίστικη διάθεση μιας «νέας περιπέτειας», εν τέλει καταφέρνοντας να κάνει τα συναισθήματά σου γιο-γιο επί μιάμιση ώρα που δεν θέλεις να τελειώσει. It’s only δημαγωγικό σινεμά but I like it.\n75. LA PIANISTE (2001), Michael Haneke, director\nΟ Haneke για μια ακόμα φορά δείχνει πως να κάνεις μια γαλλική ταινία που δεν μπορούσε ποτέ να κάνει ένας γάλλος. Η horror διάσταση υπάρχει σχεδόν παντού στο έργο του, εδώ το διαπερνά. Η φρίκη των κρυμμένων προοικονομεί το αριστούργημά του τέσσερα χρόνια μετά, η σεξουαλική νεύρωση της παρέκκλισης επιτείνει ένα δράμα σχεδόν ανυπόφορο, η παρακολούθηση είναι, όπως πάντα συνενοχική και ο κουτσομπολισμός μας ακόμα πιο φρικαλέος τελικά.\n74. 4 LUNI, 3 SAPTAMANI SI 2 ZILE (2007), Cristian Mungiu, director\n«Ό,τι είναι να γίνει θα γίνει μέσα εδώ», σου λέει ο 39χρονος σκηνοθέτης, «μην ελπίζεις σε από μηχανής Θεό». Κι αυτό που θα γίνει δεν αφήνει ελπίδα καμμιά, αφού υπάρχει «σκιαχτική φοβέρα και πλακωτική σκλαβιά» σε κάθε εκατοστό αυτού του ρημαγμένου τόπου. Μιας Ρουμανίας λασπόδρομων, ξυσμένων σοβάδων και μπουρζουάδικης μαρέγκας. Το όνειρο μιας ελευθερίας πεθαίνει νωρίς (τεσσάρων μηνών, τριών εβδομάδων και δύο ημερών για την ακρίβεια), κάτω απ’ το άγρυπνο βλέμμα του Τσαουσέσκου, που, ευτυχώς, δυο χρόνια μετά τον χρόνο της ταινίας βρέθηκε φαρδύς πλατύς στις τηλεοράσεις του κόσμου με μια σφαίρα στο αιμοσταγές κεφάλι του.\n73. THE NEW WORLD (2005), Terrence Malick, director\nΗ τέταρτη ταινία σε σχεδόν σαράντα χρόνια του, με όλους τους τρόπους, σπάνιου Malick, αναδιφεί την ιστορία της Ποκαχόντας, εντρυφά στην σύγκρουση των πολιτισμών, ανακινεί για μία ακόμα φορά το αγαπημένο του θέμα της αποτυχημένης προσπάθειας του (ερωτευμένου) ανθρώπου να γυρίσει το ποτάμι πίσω και να εναγκαλισθεί το φυσικό θαύμα που τον περιβάλλει. Τέτοια δημιουργική ενάργεια σύνδεσης δύο τόσο αντιδιαμετρικών θεμάτων, δύσκολα απαντιέται.\n72. LETTERS FROM IWO JIMA (2006), Clint Eastwood, director\nΛογαριάζοντας το μέγεθος της παραγωγής και την επίβλεψη ενός major μεγαθηρίου (της Warner), o Eastwood πρέπει να είναι ο πιο αβίαστος και χαλαρός auteur της ιστορίας του σινεμά. Το 2006 έστησε μέσα σ’ επτά μήνες, back to back, την διλογία της Ιβοζίμα και τούτο είναι το all japanese δεύτερο μέρος. ‘Ενα μέρος γυρισμένο λες απ’ τον Mizoguchi, αποχρωματισμένο και πανέμορφο, αντιπολεμικό και φιλάνθρωπο, στοιχειωμένο απ΄τα φαντάσματα και την «βαθιά ψυχή» όλων που δεν πρόλαβαν, από τις λέξεις που έμειναν ανείπωτες. Υπνωτιστικά απλό, ζηλευτά μέγιστο.\n71. ARARAT (2002), Atom Egoyan, director\nΤώρα πια Τούρκοι και Αρμένιοι ξανανοίξαν τα σύνορά τους… Για την γενοκτονία λόγος ουδείς. Παρελθοντολαγνεία, φαίνεται… Κάπως έτσι η Ιστορία προχωρά, κυνικά και αναπάντητα. Στο Ararat, τα πράγματα δεν είναι ακριβώς έτσι.\nΜέσα από τις αγαπημένες του κυκλοτερείς αλλά πάντα ομόκεντρες αφηγήσεις, ο Egoyan προσεγγίζει το ερώτημα της «ανεπηρέαστης» ιστοριογράφησης, σκέπτεται πάνω στην συναισθηματική εμπλοκή του ιστορικού, τρομάζει που η ουτοπία του όρους Αραράτ όλο και απομακρύνεται. Ένα εγκεφαλικό αριστούργημα μεγάλης ψυχής, μπροστά και πέρα απ’ την εποχή του, που ίσως κάποτε επανεκτιμηθεί.\nΑναρτήθηκε από Ilias Dimopoulos στις 1:17 μ.μ. 3 σχόλια: Σύνδεσμοι σε αυτήν την ανάρτηση


Τι σημαίνει η απόδοση διπλωματικής ιδιότητας στους αιχμάλωτους Έλληνες στρατιωτικούς - Ανοιχτή σε «αντίποινα» η Τουρκία - newskamatero\nHome / ΕΛΛΗΝΟΤΟΥΡΚΙΚΑ / Τι σημαίνει η απόδοση διπλωματικής ιδιότητας στους αιχμάλωτους Έλληνες στρατιωτικούς - Ανοιχτή σε «αντίποινα» η Τουρκία\nΉταν μια πολύ έξυπνη κίνηση καθώς έτσι αναγκάζεται η Τουρκία να τηρήσει το δικό της Δίκαιο και τους διεθνείς νόμους.\nΟι δύο Έλληνες αιχμάλωτοι στρατιωτικοί παίρνουν διπλωματικό διαβατήριο και δεν μπορούν πλέον να κρατούνται αλλά μονάχα να απελαθούν.\nΤην κίνηση είχε προαναγγείλει προ ημερών ο Πάνος Καμμένος και ενώ οι δύο Έλληνες στρατιωτικοί, παραμένουν στις τουρκικές φυλακές και θα λάβουν αποζημίωση αποστολής εξωτερικού.\nΜε την κίνηση αυτή, ο ανθυπολοχαγός Άγγελος Μητρετώδης και ο λοχίας Δημήτρης Κούκλατζης θα θεωρούνται πλέον «διπλωματικοί υπάλληλοι».\nΩς τέτοιοι θεωρούνται άλλωστε και ο Ακόλουθος Αμύνης (ΑΚΑΜ) Αγκύρας μαζί με τους ακολούθους των τριών Κλάδων και τους βοηθούς τους, κατά τα ειωθότα και τη διεθνή πρακτική, παρότι στρατιωτικοί.\nΗ χθεσινή απόφαση του ΣΑΓΕ, προωθήθηκε άμεσα προς το Υπουργείο Εξωτερικών που είναι και το καθ’ ύλην αρμόδιο για να την αποδεχτεί για να προχωρήσει στην συνέχεια το ΥΠΕΘΑ στην υλοποίηση της απόφασης, με την κατάθεση σε κάποιο από τα σχέδια νόμου που θα κατατεθούν λίαν συντόμως στη Βουλή.\nΕίναι λανθασμένο αυτό που λέγεται ότι κρατούνται χωρίς να έχουν απαγγελθεί κατηγορίες.\nΗ κατηγορία είναι παράνομη είσοδο στην χώρα όπως από την αρχή είχε ενημερώσει το pronews.gr\nAπό την στιγμή λοιπόν που μετατέθηκαν στην Άγκυρα, μπορεί αυτό να έχει γίνει και πριν την 1η Μαρτίου, ως διπλωμάτες δεν μπορούν να κρατηθούν αλλά μόνο να απελαθούν άμεσα και η κράτησή τους είναι πλέον παράνομη σε ότι έχει σχέση με τις διεθνείς συνθήκες που έχει υπογράψει και η Τουρκία σε σχέση με τους διπλωματικούς υπαλλήλους.\nΉ αλλιώς να οδηγηθούν στην διπλωματική υπηρεσία της χώρας τους ή στο προξενείο της χώρας τους και να απελαθούν από εκεί.\nΣε καμία περίπτωση πάντως δεν μπορούν να κρατηθούν στην φυλακή.\nΑλλιώς είναι σα να παραδέχονται οι Τούρκοι ότι μπορούν να συλληφθούν διπλωματικοί τους υπάλληλοι και να οδηγηθούν στην φυλακή.\nΠ.Χ παραβίαση του κόκκινου και ποινή φυλάκισης χωρίς εξαγορά.\nΜέχρι στιγμής ουδείς μπορεί να κατηγορήσει την Τουρκία ότι παραβιάζει κάποιους νόμους με την κράτηση των δύο στρατιωτικών.\nΣυνελήφθησαν εντός τουρκικού εδάφους όπως βλακωδώς παραδέχτηκε από την αρχή η ελληνική πλευρά χωρίς αυτό να έχει διευκρινιστεί.\nΑσκήθηκε ποινική δίωξη για παράνομη είσοδο στην χώρα και μέχρι σήμερα κρατούνται χωρίς δίκη και χωρίς να προσδιορίζεται η χρονική διάρκεια.\nΗ κράτηση γίνεται βάση του τουρκικού νόμου περί κατάστασης έκτακτης ανάγκης.\nΆρα η Τουρκία δεν παραβιάζει κάποιο νόμο.\nΠλέον όμως κρατούνται στις φυλακές 2 διπλωματικοί υπάλληλοι και μάλιστα συμμάχου χώρας.\nΑυτό σημαίνει ότι παραβιάζει διεθνή νόμο ο οποίος είναι ενσωματωμένος στο τουρκικό Δίκαιο και στους νόμους που περιγράφουν τις σχέσεις Ελλάδας-Τουρκίας.\nΕάν συνεχίσουν να παραβιάζουν το νόμο θα σήμαινε ότι και η ελληνική πλευρά θα μπορούσε να πράξει ισοδύναμο τετελεσμένο όπως περιγράψαμε παραπάνω με το παράδειγμα παραβίασης του ερυθρού σηματοδότη ή άλλων αδικημάτων π.χ του «σταθμάρχη» της ΜΙΤ στην Αθήνα και με κράτησή του σε ελληνικές φυλακές.\nΤο ζήτημα πλέον είναι αρμοδιότητα διεθνούς δικαστηρίου.


Οι κοινωνικές διεκδικήσεις δεν αναστέλλονται, δεν καταστέλλονται! - Συνάντηση\nΟι κοινωνικές διεκδικήσεις δεν αναστέλλονται, δεν καταστέλλονται!\nin Ανακοινώσεις, Επίκαιρα, Κίνημα\nΑπό νωρίς το πρωί οι δυνάμεις της αστυνομίας είχαν κατακλύσει το κέντρο των μεγάλων πόλεων της χώρας (Αθήνα, Θεσσαλονίκη, Πάτρα κ.α.). Οι κυβερνητικές οδηγίες ήταν το κέντρο της Αθήνας να θυμίζει αστυνομοκρατούμενη περιοχή σε καιρό πανδημίας. Οι έλεγχοι μετακίνησης σε όποιον/α επιχείρησε να προσεγγίσει το κέντρο ήταν απαραίτητη προϋπόθεση για να έρθει εις πέρας η αντιδημοκρατική εκτροπή της Κυβέρνησης. Το δόγμα της Κυβέρνησης Μητσοτάκη-Χρυσοχοΐδη είχε προετοιμαστεί από καιρό: Σιωπή και πειθαρχία απέναντι στις επικίνδυνες πολιτικές τους.\nΗ αστυνομία σήμερα έδειξε μεγαλύτερο ζήλο για να δείρει ειρηνικούς διαδηλωτές, παρά για να προστατεύσει την δημόσια υγεία. Από την πρώτη στιγμή, ανάμεσα στις αστυνομικές δυνάμεις παρατηρήθηκε μεγάλος συνωστισμός, συχνά χωρίς μάσκες την ίδια στιγμή που όσος κόσμος κατάφερε να συγκεντρωθεί με σκοπό να διαδηλώσει τηρούσε τα μέτρα αυτοπροστασίας (μάσκες, αποστάσεις) με μεγάλη επιμέλεια. Οι εντολές της ηγεσίας της ΕΛ.ΑΣ. όχι μόνο δεν είχαν ως γνώμονα να διευκολύνουν τα μπλοκ διαδηλωτών για να κρατήσουν αποστάσεις, αλλά αντίθετα, με σχεδιασμένες επιθέσεις, επιτέθηκαν και στρίμωξαν εκατοντάδες κόσμο σε δρόμους, πεζοδρόμια και εισόδους κτιρίων, με αποτέλεσμα να δημιουργηθούν ασφυκτικές συνθήκες, με ευθύνη των ΜΑΤ. Ποιός φταίει για τους συνωστισμούς λοιπόν; Εκείνοι που φορούσαν μάσκες ή εκείνοι που κρατούσαν γκλομπς;\nΟι καλογυαλισμένες δηλώσεις των κυβερνητικών υπουργών, έδωσαν την σειρά τους σε εικόνες ακραίας καταστολής. Δεν πέρασαν 24 ώρες από τις δηλώσεις Μητσοτάκη περί “σκηνικού έντασης”. Το μόνο σκηνικό έντασης που στήθηκε σήμερα, φέρει την αποκλειστική ευθύνη της κυβέρνησης. Η Ελληνική Αστυνομία θα πρέπει να λογοδοτήσει για την πλήρη καταστρατήγηση στοιχειωδών κανόνων δημόσιας υγείας και για την έκθεση των ειρηνικών διαδηλωτών σε κίνδυνο.\nΌμως, απέναντι στην αντιδημοκρατική εκτροπή, απέναντι στο σκηνικό βίας που έστησε για μία ακόμη φορά η κυβέρνηση της ΝΔ, η κοινωνία έδωσε περήφανη απάντηση. Χιλιάδες ειρηνικών πολιτών, τηρώντας τα μέτρα αυτοπροστασίας, κατάφεραν και έσπασαν το σκηνικό “πολέμου” του Χρυσοχοΐδη και τίμησαν τους νεκρούς του Πολυτεχνείου όπως τους αρμόζει. Παρά τις δεκάδες συλλήψεις, τις εικόνες ντροπής που για άλλη μία φορά θα κάνουν τον γύρο του κόσμου και τα ανοιγμένα κεφάλια, η μόνη πλευρά που έδειξε υπευθυνότητα σήμερα, ήταν η αγωνιζόμενη κοινωνία. Σε αυτό τον δρόμο υποσχόμαστε ότι θα επιμείνουμε.\nΟι απαγορεύσεις έσπασαν στον δρόμο από χιλιάδες ανθρώπους και συλλογικότητες, με συγκεντρώσεις σε πολλές πόλεις.\nΚαταδικάζουμε την ακραία καταστολή και καλούμε όλες και όλους να αντισταθούν!\nΟι κοινωνικές διεκδικήσεις δεν αναστέλλονται!\nΨωμί – Υγεία – Ελευθερία


Μεταξύ μας, δεν σε ξέχασα ποτέ… – GynaikaEimai\nΜεταξύ μας, δεν σε ξέχασα ποτέ…\nΌσο βαθιά κι αν κρύψεις τ’ ανομολόγητα, θα βρουν τον τρόπο να βγουν στην επιφάνεια και να σκοτεινιάσουν το μυαλό σου. Όση δύναμη κι αν ξοδέψεις για να τα θάψεις βαθιά μέσα σου, θα βρουν μικρές, ευάλωτες στιγμές να εμφανιστούν και να κατακλύσουν την σκέψη σου.\nΕσύ κι εγώ. Δυο τραίνα σε παράλληλες ράγες. Δυο τραίνα που συναντήθηκαν τυχαία σε κάποιο σταθμό. Για λίγο, για λίγο μόνο, μα ήταν το λίγο αρκετό να σημαδέψει για πάντα τις πορείες μας. Δυο τραίνα που αποχώρησαν με το σφύριγμα του σταθμάρχη κι ήξεραν απ’ την αρχή πως αυτή θα ήταν η πρώτη κι η τελευταία φορά. Δυο τραίνα που συνέχισαν τις πορείες τους κι απαίτησαν απ’ τους εαυτούς τους, να μην γυρίσουν να κοιτάξουν πίσω τα συντρίμμια. Δυο τραίνα, γεμάτα πληγές κι απωθημένα που προχωρούν ακόμη…\nΤιμωροί τ’ ανομολόγητα, τιμωροί που έρχονται νύχτες που σε δικάζουν και σε καταδικάζουν σε θάνατο, ξανά και ξανά. Σκέψεις πληγές που αιμορραγούν κάτι άδεια, μοναχικά βράδια κι είναι κι αυτός ο καπνός απ’ το τσιγάρο που θολώνει κάθε αλήθεια, κάθε λογική.\nΌλα τα “πρέπει” και τα “μη” σε κοιτούν περιπαικτικά, τις στιγμές που αφήνεσαι σε μνήμες που πονάνε. Όλοι οι κανόνες και τα όρια, πανηγυρίζουν πάνω απ’ την κενή ψυχή σου. Όλες οι κόκκινες γραμμές, σφίγγουν σαν κλοιός γύρω απ’ το λαιμό σου κι εσύ νιώθεις να χάνεις ανάσες για τις στιγμές που δεν αφέθηκες να ζήσεις.\nΠροχωράει η ζωή. Συνεχίζεις να υπάρχεις. Συνεχίζεις να ζεις, μα αυτά τα “αν” γίνονται λυγμοί και σε πνίγουν. “Αν” που ξέρεις πως δεν έχουν λόγο ύπαρξης. “Αν” που ξέρεις πως μπορείς να ζήσεις μόνο στα όνειρά σου.\nΥπάρχω, ζω, χαμογελάω. Φορώ τις μάσκες του “πρέπει” και συνεχίζω, μα μεταξύ μας, τις στιγμές που μου λείπεις, πεθαίνω, μεταξύ μας, όταν σε θυμάμαι, λυγίζω. Μεταξύ μας, δεν σε ξέχασα ποτέ. Μεταξύ μας, ούτε εσύ μ’ έχεις ξεχάσει…\nπάθος, σχέσεις, Κική Γιοβανοπούλου, έρωτας, απωθημένο, απουσία, αναμνήσεις, ανομολόγητα, μεταξύ μας, μεταξύ μας δεν σε ξέχασα ποτέ, μνήμες